open-index/open-wikipedia-markdown huggingface dataset:
ইবনে হুমাম

**কামাল ইবনে হুমাম** () ছিলেন একজন মিশরীয়  হানাফী-মাতুরিদি, আইন তাত্ত্বিক,  বহুবিদ্যাবিশারদ,  আইনজ্ঞ ও সুফি। তিনি একজন মুজতাহিদ ছিলেন এবং জ্ঞানের সকল শাখায় বিচরণ করেছেন।  জ্ঞানের সকল ক্ষেত্রেই অত্যন্ত পারদর্শী ছিলেন। তিনি ফিকহ, উসুলে ফিকহ, কালাম (ইসলামী ধর্মতত্ত্ব), যুক্তিবিদ্যা, সুফিবাদ, আরবি ভাষা ও সাহিত্য, তাফসির (কুরআনের ব্যাখ্যা), হাদিস, উত্তরাধিকারের ইসলামী আইন (ফরায়েজ) গণিত ও সঙ্গীতে অভিজ্ঞ ছিলেন।  তিনি হানাফী ফিকহের বিখ্যাত গ্রন্থ আল-হিদায়ার উপর ফাতহুল কাদীর নামে পরিচিত একটি ব্যাখ্যাগ্রন্থ রচনার জন্য  বিখ্যাত। 

## নাম
তিনি হলেন কমালুদ্দীন মুহাম্মদ ইবনে আব্দুল ওয়াহিদ ইবনে আব্দুল হামিদ ইবনে মাসউদ সিওয়াসি। পরে  পরিচিত ইসকান্দারি নামেও পরিচিত হন। তবে তিনি সাধারণত ইবনে হুমাম নামেই প্রসিদ্ধ ও পরিচিত।

## জীবনী
ইবনে হুমাম মিশরের আলেকজান্দ্রিয়ায় জন্ম গ্রহণ করেন এবং কায়রো ও আলেপ্পো শহরে শিক্ষা অর্জন করেন। তার জন্ম আলেকজান্দ্রিয়ায় হলেও তিনি কায়রোতেই বসবাস করতেন এবং সেখানেই মৃত্যুবরণ করেন। ১৪৪৩ খ্রিস্টাব্দে তিনি কায়রোর খানকায়ে শাইখুনিয়্যার প্রধান শাইখ হিসেবে নিযুক্ত হন। 

## শিক্ষকবৃন্দ
তিনি সময়ের অনেক খ্যাতনামা আলেমের কাছে জ্ঞান অর্জন করেন। তাঁদের মধ্যে উল্লেখযোগ্য হলেন:

* ইজ্জুদ্দীন ইবনে জামা'আ (মৃ: ৮১৯ হি./১৪১৬ খ্রি.)
* ইবনে হাজর আসকালানি (মৃ.: ৮২৫ হি./১৪৪৯ খ্রি.)
* ওয়ালিউদ্দীন ইরাকি (মৃ.: ৮২৬ হি./১৪২৩ খ্রি.) — যিনি যাইনুদ্দীন ইরাকির পুত্র
* বদরুদ্দীন আইনী (মৃ.: ৮৫৫ হি./১৪৫১ খ্রি.)

## ছাত্রবৃন্দ
তাঁর বিখ্যাত ছাত্রদের মধ্যে রয়েছেন:

* শারাফুদ্দীন ইয়াহইয়া মুনাবি (মৃ.: ৮৭১ হি./১৪৬৭ খ্রি.) — যাঁর প্রপৌত্র আব্দুর রউফ মুনাবি ইমাম সুয়ূতীর আল-জামিউস-সাগীরের ব্যাখ্যাগ্রন্থ ফায়জুল কাদির রচনা করেন।
* ইবনে আমির হাজ্জ (মৃ.: ৮৭৯ হি./১৪৭৪ খ্রি.)
* ইবনে কুতলুবুগা (মৃ.: ৮৭৯ হি./১৪৭৪ খ্রি.)
* বদরুদ্দীন আবুল ইউসুর মুহাম্মদ ইবনে গারস (মৃ: ৮৯৪ হি./১৪৮৮ খ্রি.)
* শামসুদ্দীন সাখাবি (মৃ.: ৯০২ হি./১৪৯৭ খ্রি.)
* কমালুদ্দীন ইবনে আবি শরীফ (মৃ.: ৯০৫–৯০৬ হি./১৪৯৯–১৫০০ খ্রি.)
* জালালুদ্দীন সুয়ূতী (মৃ.: ৯১১ হি./১৫০৫ খ্রি.)
* যাকারিয়া আল-আনসারি (মৃ.: ৯২৬ হি./১৫২০ খ্রি.)

## রচনাবলী
তাঁর বিখ্যাত রচনাগুলির মধ্যে উল্লেখযোগ্য কয়েকটি হলো:

* **ফাতহুল কাদীর** (আরবি**:** فتح القدير): এটি হানাফি মাজহাবের ফিকহ সংক্রান্ত একটি প্রভাবশালী ব্যাখ্যামূলক গ্রন্থ।  এতে তিনি পূর্ববর্তী অনেক বড় আলেমের মতামত সংকলন ও সমালোচনার মাধ্যমে হানাফি মাযহাবের মাসআলাগুলো ব্যাখ্যা করেছেন এবং নিজের ফিকহি দৃষ্টিভঙ্গিও তুলে ধরেছেন ( দেখুন: ফাতহুল কাদীর)। 
* আল-মুসায়ারা ফি আল-আকায়িদ আল-মুঞ্জিয়া ফি আল-আখিরা (আরবি: المسايرة في العقائد المنجية في الآخرة): এটি একটি মাতুরিদি আকিদা ভিত্তিক গ্রন্থ, যেখানে তিনি ঈমান, তাওহীদ, কাদর, রিসালাত প্রভৃতি মৌলিক বিশ্বাসের ব্যাখ্যা করেছেন।  এই রচনাটি ইমাম গাজালীর বিখ্যাত আকিদা সংক্রান্ত পুস্তক আল-রিসালাতুল-কুদসিয়্যাহর ধারাবাহিকতা মেনে রচিত হয়েছে।
* **যাদ আল-ফাকীর** (*زاد الفقير*): এটি একটি সংক্ষিপ্ত ও গভীর আলোচনা-সম্বলিত গ্রন্থ, যেখানে নামাজ ও তাহারা (পরিচ্ছন্নতা ও পবিত্রতা) সংক্রান্ত বিধি-বিধানসমূহকে সংকলিত ও বিশ্লেষিত করা হয়েছে।

## আরো দেখুন

* বদরুদ্দীন আইনী
* ফাতহুল কদির

## বহিঃসংযোগ

* ইবনে হুমামের জীবনী ও অবদান
* ইবনে হুমাম ও তার গ্রন্থ: ফাতহুল কদির

## তথ্যসূত্র

বিষয়শ্রেণী:হানাফী ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:আলেকজান্দ্রিয়ার ব্যক্তি
বিষয়শ্রেণী:১৫শ শতাব্দীর মুসলিম
বিষয়শ্রেণী:সুন্নি মুসলিম
মাইল প্রতি ঘণ্টা

**মাইল প্রতি ঘণ্টা** বা **ঘণ্টায় মাইল** (সংক্ষেপে **মাইল/ঘণ্টা**, **মা/ঘণ্টা** বা **mph** ও **mi/h**) হলো ব্রিটিশ ইম্পেরিয়াল ও মার্কিন প্রথাগত একক, যেখানে কোনো ব্যক্তি বা বস্তুর বেগকে প্রতি ঘণ্টায় অতিক্রান্ত দূরত্বকে মাইলে প্রকাশ করা হয়। সাধারণত যুক্তরাজ্য, মার্কিন যুক্তরাষ্ট্র এবং এই দুইটি দেশের অধীন ছোট ছোট দ্বীপপুঞ্জ বা দুই দেশের সাথে ঘনিষ্ঠ ঐতিহাসিক সম্পর্ক বিদ্যমান, এমন কিছু ক্ষুদ্র দেশে বেগ পরিমাপে এই একক ব্যবহার করা হয়।

## ব্যবহার
[থাম্ব|বিশ্বজুড়ে [সড়ক চিহ্ন|সড়ক চিহ্নে গতিসীমায় ব্যবহৃত একক:

]]
থাম্ব|upright|যুক্তরাজ্যে ৫০&nbsp;মা/ঘণ্টা গতিসীমা নির্দেশক
থাম্ব|upright|মার্কিন যুক্তরাষ্ট্রে ৬৫&nbsp;মা/ঘণ্টা গতিসীমা নির্দেশক

### সড়কপথ
নিম্নলিখিত দেশ ও অঞ্চলে সড়কপথে গতিসীমা নির্দেশে মাইল প্রতি ঘণ্টা একক ব্যবহার করা হয়:
* অ্যান্টিগুয়া ও বারবুডা
* বাহামা দ্বীপপুঞ্জ 
* বেলিজ 
* ডোমিনিকা 
* গ্রেনাডা 
* লাইবেরিয়া (সর্বত্র নয়)
* মার্শাল দ্বীপপুঞ্জ
* মাইক্রোনেশিয়া
* পালাউ
* সেন্ট কিটস ও নেভিস
* সেন্ট লুসিয়া 
* সেন্ট ভিনসেন্ট ও গ্রেনাডাইন 
* যুক্তরাজ্য
* নিম্নলিখিত ব্রিটিশ ওভারসিজ অঞ্চলসমূহ:
** অ্যাঙ্গুইলা
** ব্রিটিশ ভার্জিন দ্বীপপুঞ্জ
** ব্রিটিশ ভারত মহাসাগরীয় অঞ্চল
**কেইম্যান দ্বীপপুঞ্জ
** ফকল্যান্ড দ্বীপপুঞ্জ
** মন্টসেরাট
** সেন্ট হেলেনা, অ্যাসেনসিওন ও ত্রিস্তান দা কুনিয়া 
** টার্কস ও কেইকোস দ্বীপপুঞ্জ
* ব্রিটিশ নির্ভরশীল অঞ্চলসমূহ:
** গার্নসির বেইলিউইক
** আইল অব ম্যান
** জার্সি
* মার্কিন যুক্তরাষ্ট্র
* মার্কিন নির্ভরশীল অঞ্চলসমূহ:
** মার্কিন সামোয়া
** গুয়াম 
** উত্তর মারিয়ানা দ্বীপপুঞ্জ
** পুয়ের্তো রিকো 
** মার্কিন ভার্জিন দ্বীপপুঞ্জ

### রেলপথ
মার্কিন যুক্তরাষ্ট্র, কানাডা ও আয়ারল্যান্ডের রেলযোগাযোগ ব্যবস্থায় গতি মাইল প্রতি ঘণ্টায় হিসাব করা হয়। ব্রিটেনের রেলযোগাযোগ ব্যবস্থাতেও মাইল প্রতি ঘণ্টায় হিসাব করা হয়। তবে ট্রাম, কিছু হালকা মেট্রো যোগাযোগ ব্যবস্থা, চ্যানেল টানেল, হাই স্পিড ১ ইত্যাদিতে মাইল প্রতি ঘণ্টা ব্যবহার করা হয় না।

### জাহাজ ও উড়োজাহাজে ব্যবহার
সমুদ্র ও আকাশপথে গতি পরিমাপের জন্য নট একক হিসেবে ব্যবহার করা বিশেষ উপযোগী। এখানে এক নট হলো প্রতি ঘণ্টায় এক নটিক্যাল মাইলের সমান এবং এক নটিক্যাল মাইল ঠিক ১,৮৫২ মিটার বা প্রায় ৬,০৭৬ ফুটের সমান।

### অন্যান্য ব্যবহার
কিছু কিছু দেশে ক্রিকেট, টেনিস, বেসবল ইত্যাদি খেলায় বলের গতিবেগ মাইল প্রতি ঘণ্টা এককে প্রকাশ করা হয়।

## রূপান্তর
:

## আরও দেখুন
* কিলোমিটার প্রতি ঘণ্টা
* গতিবেগ
* ত্বরণ

## তথ্যসূত্র

বিষয়শ্রেণী:বেগের একক
বিষয়শ্রেণী:ইম্পেরিয়াল একক
বিষয়শ্রেণী:পরিমাপের মার্কিন প্রথাগত একক
হার্ভার্ড ইউনিভার্সিটি প্রেস

**হার্ভার্ড ইউনিভার্সিটি প্রেস** (**এইচইউপি**) একটি একাডেমিক প্রকাশনা সংস্থা যা ১৯১৩ সালের ১৩ জানুয়ারি হার্ভার্ড বিশ্ববিদ্যালয়-এর একটি শাখা হিসাবে প্রতিষ্ঠিত হয়। এটি Association of University Presses-এর সদস্য। ২০১৭ সাল থেকে সংস্থাটির পরিচালক হিসেবে দায়িত্ব পালন করছেন জর্জ আন্দ্রেও।

এই প্রেসের অফিস হার্ভার্ড স্কয়ারের নিকটস্থ ক্যামব্রিজ, ম্যাসাচুসেটস-এ এবং লন্ডনে অবস্থিত। এটি MIT প্রেস ও ইয়েল ইউনিভার্সিটি প্রেস-এর সঙ্গে মিলে ট্রাইলিটারাল এলএলসি নামক বিতরণ সংস্থার সহ-প্রতিষ্ঠাতা। ২০১৮ সালে ট্রাইলিটারাল সংস্থাটি LSC Communications কর্তৃক অধিগৃহীত হয়।

এইচইউপি থেকে প্রকাশিত বিশিষ্ট লেখকদের মধ্যে রয়েছেন ইউডোরা ওয়েল্টি, ওয়াল্টার বেনিয়ামিন, ই. ও. উইলসন, জন রলস, এমিলি ডিকিনসন, স্টিফেন জে. গোল্ড, হেলেন ভেন্ডলার, ক্যারল গিলিগান, অমর্ত্য সেন, ডেভিড ব্লাইট, মার্থা নুসবাউম এবং থমা পিকেটি।

হার্ভার্ড স্কয়ারে এইচইউপি-র প্রকাশনা বিক্রয়ের জন্য নিবেদিত "ডিসপ্লে রুম" ২০০৯ সালের ১৭ জুন বন্ধ হয়ে যায়।

## সম্পর্কিত প্রকাশনা, ইমপ্রিন্ট এবং গ্রন্থমালা

হার্ভার্ড ইউনিভার্সিটি প্রেসের মালিকানাধীন একটি ইমপ্রিন্ট হলো বেলন্যাপ প্রেস, যা ১৯৫৪ সালের মে মাসে *Harvard Guide to American History* গ্রন্থ প্রকাশের মাধ্যমে চালু করা হয়। বেলন্যাপ ইমপ্রিন্টের অধীনে জন হার্ভার্ড লাইব্রেরি গ্রন্থমালা প্রকাশিত হয়। এই ইমপ্রিন্টটি চিত্রকলাবিদ এবং হার্ভার্ডের প্রাক্তন শিক্ষার্থী ওয়ালড্রন ফিনিক্স বেলন্যাপ জুনিয়রের তহবিল থেকে প্রাপ্ত অনুদানে প্রতিষ্ঠিত হয়।

হার্ভার্ড ইউনিভার্সিটি প্রেস লোয়েব ক্লাসিক্যাল লাইব্রেরি বিতরণ করে এবং আই টাত্তি রেনেসাঁস লাইব্রেরি, ডামবার্টন ওকস মিডিয়েভাল লাইব্রেরি, এবং মূর্তি ক্লাসিক্যাল লাইব্রেরি অফ ইন্ডিয়া-র প্রকাশক।

এটি হার্ভার্ড বিজনেস পাবলিশিং-এর অন্তর্ভুক্ত হার্ভার্ড বিজনেস প্রেস থেকে আলাদা একটি প্রতিষ্ঠান, এবং স্বাধীন প্রকাশনা সংস্থা হার্ভার্ড কমন প্রেস থেকেও ভিন্ন।

## পুরস্কার

২০১১ সালে প্রকাশিত জো রোমান রচিত ** গ্রন্থটি  পরিবেশ সাংবাদিকদের সংগঠন Society of Environmental Journalists কর্তৃক ২০১২ সালের "র‍্যাচেল কারসন এনভায়রনমেন্ট বুক অ্যাওয়ার্ড" পুরস্কার লাভ করে।

## প্রকাশনা

## আরও দেখুন

* ইংরেজি ভাষার গ্রন্থপ্রকাশ সংস্থার তালিকা
* বিশ্ববিদ্যালয় প্রকাশনা সংস্থার তালিকা

## তথ্যসূত্র

## গ্রন্থপঞ্জি
* 

## বহিঃসংযোগ

* 
* *[http://harvardpress.typepad.com/ হার্ভার্ড ইউনিভার্সিটি প্রেস ব্লগ]*

বিষয়শ্রেণী:হার্ভার্ড বিশ্ববিদ্যালয়
বিষয়শ্রেণী:উইকিউপাত্তে স্থানাঙ্ক নেই
হার্ভার্ড বিজনেস পাবলিশিং

**হার্ভার্ড বিজনেস পাবলিশিং** (**এইচবিপি**) ১৯৯৪ সালে প্রতিষ্ঠিত একটি প্রকাশনা সংস্থা। এটি একটি অলাভজনক প্রতিষ্ঠান, স্বতন্ত্র কর্পোরেশন এবং হার্ভার্ড বিজনেস স্কুল-এর সহযোগী (যা হার্ভার্ড ইউনিভার্সিটি প্রেস থেকে ভিন্ন)। সংস্থাটির মূল লক্ষ্য হলো ব্যবসা ব্যবস্থাপনার উন্নয়নে সহায়তা করা।

এই সংস্থা নিবন্ধ, বই, কেস স্টাডি, সিমুলেশন, ভিডিও, শিক্ষামূলক কার্যক্রম এবং ডিজিটাল সরঞ্জাম সরবরাহ করে, যা বিভিন্ন প্রতিষ্ঠান ও গ্রাহকদের জন্য তৈরি।

হার্ভার্ড বিজনেস পাবলিশিং-এর কার্যক্রম তিনটি বিভাগে বিভক্ত: শিক্ষা, কর্পোরেট শিক্ষণ এবং হার্ভার্ড বিজনেস রিভিউ গ্রুপ। এদের পণ্য ও সেবার মধ্যে রয়েছে মুদ্রিত ও ডিজিটাল মাধ্যম (যেমন *[[হার্ভার্ড বিজনেস রিভিউ]]*, হার্ভার্ড বিজনেস রিভিউ প্রেস-এর বই, হার্ভার্ড বিজনেস স্কুলের কেস স্টাডি), অনুষ্ঠান, অনলাইন শিক্ষণ প্ল্যাটফর্ম (যেমন হার্ভার্ড ম্যানেজমেন্টর, এইচএমএম স্পার্ক), সমন্বিত শিক্ষণ পদ্ধতি এবং ক্যাম্পাসভিত্তিক কার্যক্রম।

## তথ্যসূত্র

## বহিঃসংযোগ
* হার্ভার্ড বিজনেস পাবলিশিং-এর প্রধান ওয়েবসাইট
* হার্ভার্ড বিজনেস রিভিউ
* হার্ভার্ড বিজনেস পাবলিশিং এডুকেশন
* হার্ভার্ড বিজনেস পাবলিশিং কর্পোরেট লার্নিং
* হার্ভার্ড বিজনেস পাবলিশিং-এর কোর কারিকুলাম পাঠ্যসমূহ

বিষয়শ্রেণী:হার্ভার্ড বিজনেস পাবলিশিং
বিষয়শ্রেণী:১৯৯৪-এ ম্যাসাচুসেটসে প্রতিষ্ঠিত সংস্থা
নৃপেন্দ্র নাথ সরকার

রাজপুত্র **স্যার নৃপেন্দ্র নাথ সরকার**, কেএসআইসি (মৃত্যু আগস্ট ১৯৪৫) ছিলেন একজন ভারতীয় আইনজীবী ও রাজনৈতিক ব্যক্তিত্ব। তিনি বেঙ্গল অ্যাডভোকেট-জেনারেল হিসেবে ১৯২৮ থেকে ১৯৩৪ পর্যন্ত এবং ভারতের গভর্নর-জেনারেলের কাউন্সিলে আইন সদস্য হিসেবে ১৯৩৪ থেকে ১৯৩৯ পর্যন্ত কাজ করেছেন। তিনি ছিলেন শিক্ষাবিদ প্যারীচরণ সরকার এর নাতি এবং চলচ্চিত্র নির্মাতা বীরেন্দ্রনাথ সরকার এর পিতা।
[থাম্ব|স্যার। এন.এন. সরকার ৩৩ তম পদে। বেঙ্গল বা [কলকাতা উচ্চ আদালত এর অ্যাডভোকেট জেনারেল এর তালিকা।]]

## শিক্ষা
সরকার ১৮৯৭ সালে রিপন কলেজ থেকে আইন নিয়ে স্নাতক হন এবং ১৮৯৮ সালে ভগলপুর জেলা আদালতে পলিটিক্যাল আইনজীবী হিসেবে যোগদান করেন। ১৮৯১ সালে তিনি আগরা কলেজ এ রসায়ন বিজ্ঞানের অধ্যাপক হিসেবে নিয়োগ পান। পরবর্তীতে, ১৯০২ সালে তিনি বেঙ্গলের সাবঅর্ডিনেট জুডিশিয়াল সার্ভিসের সদস্য হিসেবে নিয়োগ পেয়েছিলেন। সরকার ১৯০৭ সালের বার ফাইনাল মাইকেলমাস সেমিস্টারে প্রথম স্থান অর্জন করেন। তিনি তার বিএ-তে গণিত, পদার্থবিদ্যা, এবং রসায়নে প্রথম শ্রেণী লাভ করেন এবং পরবর্তীতে রসায়নে এমএ ডিগ্রি অর্জন করেন। এছাড়া, তিনি প্রেসিডেন্সি কলেজ থেকে ফাউন্ডেশন স্কলারশিপ অর্জন করেছিলেন।

## ব্যক্তিগত জীবন
সরকার ১৮৯৬ সালে নবনলিনী বসুকে বিয়ে করেন, যিনি দুঃর্গদাস বসুর একমাত্র কন্যা ছিলেন, যিনি বরাসতের একজন জমিদার। তাদের আটটি ছেলে ছিল। নবনলিনী সরকার বাংলার সামাজিক কল্যাণ ও মহিলাদের শিক্ষা নিয়ে অত্যন্ত আগ্রহী ছিলেন। সরকার দম্পতি প্যালেস্টাইন, সিরিয়া, মিশর, ইউরোপ, যুক্তরাষ্ট্র এবং কানাডা ভ্রমণ করেছিলেন।

## আরও পড়ুন

## তথ্যসূত্র

* 

বিষয়শ্রেণী:নাইটস ব্যাচেলর
বিষয়শ্রেণী:ভারতের গভর্নর জেনারেল পরিষদের সদস্য
বিষয়শ্রেণী:ভারতীয় নাইট
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:বাঙালি আইনজীবী
আল-মুরশিদ আল-মুঈন

***মতন ইবনে আশির*** বা ***আল-মুরশিদ আল-মুঈন*** হল উত্তর আফ্রিকায় ইসলাম শেখার জন্য ইবনে আশির (১৫৮২ - ১৬৩১) কর্তৃক লিখিত একটি মালিকি ফিকহ বই।

## উপস্থাপনা
আবদ আল-ওয়াহিদ ইবনে আশির ইসলামের তিনটি বিজ্ঞান, ঈমান ও ইহসানের আয়াতে মালিকী ফিকাহ, আশআরী আক্বিদাহ এবং তাসাউউফের জুনায়েদী তরিকার উল্লেখ করেছেন।

এই বইটি একটি কাসিদা হিসেবে উপস্থাপিত হয়েছে যেখানে ধর্মের মৌলিক বিষয়গুলির একটি সংগ্রহ রয়েছে যাতে বাহর আল-রাজাজের ৩১৭টি পংক্তি রয়েছে।

সাধারণত মালিকি ফিকহে *মুখতাসার খলিল* শেখার আগে এটি ব্যবহার করা হয়।

*মতন ইবনে আশির* থেকে তালিব পরবর্তীতে ইবনে আবি জায়েদ আল-কায়রাওয়ানি রচিত *রিসালা ফিকহিয়ার* দিকে এগিয়ে যায়।

এই বইটি ইসলামী বিশ্বের মালিকি গ্রন্থগুলির মধ্যে সবচেয়ে সংক্ষিপ্ত এবং সর্বাধিক পরিচিত।

আজও উত্তর আফ্রিকা জুড়ে জাওইয়া, মাদ্রাসা এবং কুরআন স্কুলে এটি ব্যাপকভাবে পাঠ এবং মুখস্থ করা হয়।

## বিষয়বস্তু
ইবনে আশির কবিতাটি পাঁচটি পংক্তি দিয়ে শুরু করেছেন যেখানে তিনি কী রচনা করতে চেয়েছিলেন তা উল্লেখ করেছেন। তিনি এটি হজ্জে করার সময় শুরু করেছিলেন, তারপর যখন তিনি তার হজ্জ সম্পন্ন করেন, তখন তিনি ইসলামের পাঁচটি নিয়মের সাথে সম্পর্কিত বিষয়গুলি সম্পন্ন করেন।

এই ভূমিকার পরে একটি মতবাদিক ভূমিকা ছিল, যেখানে তিনি ৪২টি পঙক্তির মধ্যে আশ'আরী বিশ্বাস এবং ইসলামের পাঁচটি স্তম্ভ ব্যাখ্যা করেছিলেন, তারপরে ৬টি পঙক্তিতে ইসলামী আইনশাস্ত্রের মূলনীতির আরেকটি ভূমিকা ছিল যেখানে তিনি আইনি রায়, এর বিভাগ এবং শর্তাবলী ব্যাখ্যা করেছেন।

এরপর ৪৫টি পঙক্তিতে গোসল, ওযু এবং তায়াম্মুম সহ পবিত্রতার বিধান বর্ণনা করা হয়েছে যেখানে তিনি ওযুর ফরজ, সুন্নাত এবং নেতিবাচক দিক, ওযুর রীতিনীতি, এর দায়িত্ব, এর বাধ্যবাধকতা এবং তায়াম্মুর বিধান ব্যাখ্যা করেছেন।

এরপর তিনি ৮৫টি পঙক্তির মধ্যে সালাতের নিয়মকানুন এবং এর সাথে সম্পর্কিত বিষয়গুলিকে সংকলন করেছেন যেখানে তিনি এর ফরজ, শর্ত, সুন্নত সালাত, অর্পণ ও অপছন্দ, আযান ও মুসাফিরের নামাজের হুকুম উল্লেখ করেছেন। ।

এরপর তিনি ২৯টি পঙক্তিতে পাঁচটি ফরজ নামাজ, সুন্নাত ও সুপারিশকৃত নামাজ, সিজদা সাহবী ও জুমার নামাজের বিধান এবং ইমামের শর্তাবলী, তারপর যাকাতের বিধান, এর প্রকারভেদ এবং এর বণ্টন উল্লেখ করেছেন।

এরপর ১৮টি পঙক্তিতে রোজার বিধান, এর ফরজ, ৬২টি পঙক্তিতে হজ্জ ও ওমরার বিধান, তারপর তিনি ২৭টি পঙক্তিতে বাগদাদের ইমাম জুনায়েদের তরীকা অনুসারে তওবা ও ইস্তেগফার, অজাচার বন্ধ, মন্দ ক্বলব পরিষ্কার করা এবং  সম্পর্কে সুফিবাদ এবং তার নীতিমালা দিয়ে তাঁর কবিতা শেষ করেছেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৭শ শতাব্দীর বই
বিষয়শ্রেণী:সুফি সাহিত্য
বিষয়শ্রেণী:ইসলামি আইনশাস্ত্র সম্পর্কিত বই
বিষয়শ্রেণী:আশআরি সাহিত্য
বিষয়শ্রেণী:ইসলামি গ্রন্থ
আল-রিসালাহ (ইবনে আবি যায়েদ)

***আল-রিসালাহ আল-ফিকহিয়াহ*** () হলো উত্তর আফ্রিকায় ইসলাম শেখার জন্য ইবনে আবি জায়েদ আল-কায়রাওয়ানি (৯২২ - ৯৯৬) কর্তৃক লিখিত একটি আকিদাহ এবং মালিকি ফিকহ বই।

## উপস্থাপনা
"আর-রিসালা" বইটি মালিকি ফিকহের একটি মুখতাসার, যা ইমাম আবু মুহাম্মদ আবদুল্লাহ ইবনে আবি জায়েদ আল-কায়রাওয়ানি ওরফে "মালিক আল-সাগীর" লিখেছেন। তিনি মাগরেবে মালিকীদের শেখ ছিলেন। তিনি তার ছাত্র শেখ মাহরেজ বিন খালাফ আল-বাকরি (৯৫১ - ১০২২) এর পরামর্শে বইটি লেখেন।

এ প্রসঙ্গে *ইমাম ইবনে আবি যায়েদ* *শেখ মাহরেজকে* উদ্দেশ্য করে বলেন:

*শেখ মেহরেজের* পরামর্শের উদ্দেশ্য ছিল *ইমাম ইবনে আবি যায়েদ* তাঁর ভাষণে যা উল্লেখ করেছিলেন:

## উদ্দেশ্য
*ইবনে আবি যায়েদের* কথা থেকে স্পষ্ট যে, *আল-রিসালাহ* ইসলামী ও আইনশাস্ত্রীয় শিক্ষার জন্য একটি বই, অর্থাৎ, তালেবান ও মুরিদদের জন্য আধুনিক অভিব্যক্তি সহ একটি পাঠ্যপুস্তক।

*আল-কাইরাওয়ানি* নিজেই *রিসালার* উপসংহারে এটি নিশ্চিত করেছেন যখন তিনি বলেছেন:

## বিষয়বস্তু
ইমাম আল-কাইরাওয়ানী তাঁর "দ্য রিসালাহ" বইটি দুটি ভাগে বিভক্ত করেছেন:

# আকিদার বিষয়সমূহ : *আল-কায়রাওয়ানি*  এখানে তিনি একশ আকিদা সংগ্রহ করেছেন।
# *ইবনে আবি যায়েদ* কর্তৃক আকিদা সম্পর্কিত অধ্যায় ব্যতীত চুয়াল্লিশটি অধ্যায়ের উপর ফিকহের বিষয়গুলি সাজানো হয়েছে, যার মধ্যে রয়েছে নামাজ, যাকাত, হজ্জ ও রোজার মতো ধর্মের স্তম্ভ এবং সম্পর্কিত বিধান সম্পর্কিত অধ্যায় এবং জিহাদ, ঈমান ও মানত, বিবাহ এবং এর পরবর্তী বিষয়, বিক্রয় ও উইল এবং অন্যান্য সম্পর্কিত অধ্যায়।

## তথ্যসূত্র

বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:ইসলামি আইনশাস্ত্র সম্পর্কিত বই
বিষয়শ্রেণী:আশআরি সাহিত্য
বিষয়শ্রেণী:ইসলামি গ্রন্থ
বিষয়শ্রেণী:আরবি ভাষার লেখা থাকা নিবন্ধ
সামাজিক শিক্ষায় ডিগ্রি সংক্রান্ত কমিটি

হার্ভার্ড বিশ্ববিদ্যালয়ে, **সামাজিক অধ্যয়নে ডিগ্রি প্রদান কমিটি** (*Committee on Degrees in [[Social studies|Social Studies]]*) একটি কমিটি যা কেবল সম্মানসূচক (honors-only) এবং আন্তবিষয়ক (interdisciplinary) সামাজিক বিজ্ঞান বিষয়ে স্নাতক পর্যায়ের অধ্যয়ন কর্মসূচি পরিচালনা করে। এটি ১৯৬০ সালে প্রতিষ্ঠিত হয় এবং এই বিশ্বাসকে প্রতিফলিত করে যে, সামাজিক বিশ্বকে বুঝতে ইতিহাস, রাষ্ট্রবিজ্ঞান, সমাজবিজ্ঞান, অর্থনীতি, নৃবিজ্ঞান এবং দর্শনের সংমিশ্রণ প্রয়োজন। এই কর্মসূচির অধীনে প্রত্যেক শিক্ষার্থীকে একটি সমাপনী থিসিস সম্পন্ন করতে হয়।

## প্রতিষ্ঠাতারা
* স্ট্যানলি হফম্যান, আন্তর্জাতিক সম্পর্ক বিষয়ক বিশেষজ্ঞ  
* আলেকজান্ডার গারশেনক্রন, প্রখ্যাত অর্থনৈতিক ইতিহাসবিদ  
* এইচ. স্টুয়ার্ট হিউজ, ইউরোপীয় বৌদ্ধিক ইতিহাসের গবেষক  
* বারিংটন মুর জুনিয়র, সোভিয়েত সমাজ ও বিপ্লবসমূহ নিয়ে লেখালেখি করা রাজনৈতিক সমাজবিজ্ঞানী  
* রবার্ট পল উল্ফ, রাজনৈতিক ও সামাজিক তত্ত্বের ছাত্র এবং কর্মসূচির প্রথম বর্ষের প্রধান টিউটর

## চেয়ারপার্সনগণ
* স্ট্যানলি হফম্যান – ১৯৬০-এর দশক  
* মাইকেল ওয়ালজার – ১৯৭০-এর দশক  
* ডেভিড এস. ল্যান্ডেস – ১৯৮১–১৯৯৩  
* চার্লস এস. মায়ার – ১৯৯৩–১৯৯৭  
* সেইলা বেনহাবিব – ১৯৯৭–২০০১  
* গ্রেজেগোর্জ একিয়ার্ট – ২০০১–২০০৬  
* রিচার্ড টাক – ২০০৬–২০১৫  
* জেমস টি. ক্লপেনবার্গ – ২০১৫–২০১৮  
* এরিক বেয়ারবোম – ২০১৮–২০২৩  
* ডেভিড আরমিটেজ – ২০২৩–বর্তমান

## বিশিষ্ট প্রাক্তন শিক্ষার্থী
* চাক শুমার, মার্কিন সিনেটর ও সিনেট সংখ্যাগরিষ্ঠ নেতা (১৯৭১)  
* বিল অ্যাকম্যান, বিনিয়োগকারী ও পার্শিং স্কয়ার ক্যাপিটাল ম্যানেজমেন্টের সিইও (১৯৮৮)  
* ই. জে. ডিওন, ওয়াশিংটন পোস্টের কলাম লেখক (১৯৭৩)  
* অজিত পাই, মার্কিন ফেডারেল কমিউনিকেশনস কমিশনের চেয়ারম্যান (১৯৯৪)  
* ডিন ওয়ারহ্যাম, সঙ্গীতশিল্পী (Galaxie 500, লুনা) (১৯৮৫)  
* টম মোরেলো, রক ব্যান্ড Rage Against the Machine-এর সদস্য (১৯৮৬)  
* মেরিক গারল্যান্ড, মার্কিন অ্যাটর্নি জেনারেল (১৯৭৪)  
* মিকি কাউস, সাংবাদিক ও রাজনীতিক (১৯৭৩)
* মাইকেল ক্রেমার, নোবেল বিজয়ী উন্নয়ন অর্থনীতিবিদ (১৯৮৫)  
* মার্ক হুইটেকার, Newsweek-এর সাবেক সম্পাদক (১৯৭৯)  
* অ্যাডাম কোহেন, লেখক ও সাংবাদিক (১৯৮৪)  
* ডিন নরিস, অভিনেতা (১৯৮৫)  
* জোশুয়া রেডম্যান, জ্যাজ স্যাক্সোফোনবাদক (১৯৯১)  
* বেন মেজরিচ, লেখক (১৯৯১)  
* লুসি এইচ. কোহ, মার্কিন ফেডারেল বিচারক (১৯৯০)  
* চার্লস স্যাবেল, ম্যাকআর্থার ফেলো ও কলাম্বিয়া বিশ্ববিদ্যালয়ের রাজনৈতিক অর্থনীতিবিদ (১৯৬৯)  
* জেসন ফারম্যান, প্রেসিডেন্ট ওবামার অর্থনৈতিক উপদেষ্টা পরিষদের চেয়ারম্যান (১৯৯২)
* এমিলি চ্যাং, Bloomberg Technology-র অ্যাঙ্কর ও নির্বাহী প্রযোজক (২০০২)  
* হোল্ডেন কারনফস্কি, GiveWell এবং Open Philanthropy-র সহ-প্রতিষ্ঠাতা (২০০৩)

## টীকা


## বহিঃসংযোগ
* সামাজিক অধ্যয়ন ডিগ্রি কমিটির অফিসিয়াল ওয়েবসাইট
* সোশ্যাল স্টাডিজ এবং 'দ্য হার্ভার্ড প্রবলেম'
* সামাজিক অধ্যয়ন — একেবারে স্কুলের মতো!

বিষয়শ্রেণী:হার্ভার্ড বিশ্ববিদ্যালয়
কিশোরকণ্ঠ

**কিশোরকণ্ঠ** (দাপ্তরিকভাবে **নতুন কিশোরকণ্ঠ**) বাংলাদেশের একটি মাসিক পত্রিকা, যা ১৯৮৪ সালের ফেব্রুয়ারী মাস থেকে প্রচারিত হয়ে আসছে। এটি বাংলাদেশের শিশু ও তরুণ শিক্ষার্থীদের জন্য প্রকাশিত হয়ে থাকে। বর্তমানে পত্রিকাটির সম্পাদক হিসাবে দায়িত্ব পালন করছেন মোশাররফ হোসেন খান। এটি প্রতিবছর শিশু ও তরুণ শিক্ষার্থীদের মধ্যে নানা প্রতিযোগিতামূলক আয়োজন করে থাকে। পত্রিকাটি শিশু-কিশোরদের মধ্যে সৃজনশীল চিন্তায় ও মেধা বিকাশে অবদান রেখে চলছে।

## ইতিহাস
কিশোরকণ্ঠ নামক নামক পত্রিকাটি ১৯৮৪ সালের ১২ ফেব্রুয়ারি প্রথম প্রকাশিত হয়। পত্রিকাটির প্রতিষ্ঠাতা ছিলেন বাংলাদেশ ইসলামী ছাত্রশিবিরের সাবেক কেন্দ্রীয় সভাপতি ও বাংলাদেশ জামায়াতে ইসলামীর বর্তমান নায়েব-ই-আমীর সৈয়দ আবদুল্লাহ মুহাম্মদ তাহের। পত্রিকাটির মূল সংগঠন *কিশোরকণ্ঠ ফাউন্ডেশন* ২০২২ সালে সরকারিভাবে রেজিস্ট্রিভুক্ত হয় এবং ২০০৪ সালের মার্চ মাসে পত্রিকাটিও সরকারিভাবে রেজিস্ট্রিভুক্ত হয়। সেই সময়ে পত্রিকার নাম পরিবর্তন হয়ে নতুন কিশোরকণ্ঠ নাম ধারণ করে। এছাড়াও কিশোরকণ্ঠ ফাউন্ডেশন থেকে ২০০৮ সালে “কারেন্ট ইস্যু” ও “নয়া চাবুক” নামে দুইটি মাসিক পত্রিকা বের করা হয়। তবে পত্রিকা দুইটি বর্তমানে বন্ধ আছে।

## নিয়মিত আয়োজন

বাংলাদেশ প্রতিদিনের নিয়মিত আয়োজনে রয়েছে- 

* কুরআনের আলো
* হাদিসের আলো
* দেশ-মহাদেশ
* বিশেষ রচনা
* রম্য গল্প
* সাক্ষাৎকার
* কার্টুন
* শব্দধাধা
* ঝাপি থেকে
* কৌতুক
* চলো প্রোগ্রামিং শিখি
* বুদ্ধির খেলা স্বাস্থ্যকথা
* আইটি কর্ণার
* চিত্র-বিচিত্র
* সাইন্স ফিকশন
* ক্যারিয়ার গাইডলাইন


## কার্যক্রম
কিশোরকণ্ঠ পত্রিকাটির একটি পাঠক শ্রেণী রয়েছে, পত্রিকাটির উদ্যোগে এই পাঠক শ্রেণীর মধ্যে নানা সামাজিক আয়োজন করা হয়ে থাকে। পত্রিকা ও ফাউন্ডেশনের উদ্যোগে সাহিত্য আসর, পাঠক ফোরাম গঠন, মেধাবীদের মধ্যে পুরস্কার বিতরণসহ নানা আয়োজন করা হয়ে থাকে। বিভিন্ন গণমাধ্যমের তথ্যমতে এটি বাংলাদেশ ইসলামী ছাত্র শিবিরের সাথে সম্পর্কিত একটি পত্রিকা।

### সাহিত্য কার্যক্রম
পত্রিকাটি **কিশোরকণ্ঠ পাঠক ফোরামের** পরিচালনায় জেলায় জেলায় পাঠচক্র ও কিশোরকণ্ঠ পাঠ প্রতিযোগিতার আয়োজন করে থাকে। পত্রিকাটির উদ্যোগে বিভিন্ন জেলার মেধাভিত্তিক পরীক্ষার আয়োজন ও পুরস্কার বিতরণ করা হয়। এবং জেলা জেলা থেকে বাছাই করে কেন্দ্রীয়ভাবে জাতীয় পরীক্ষার আয়োজন করে থাকে।

### কিশোরকণ্ঠ সাহিত্য পুরস্কার
২০০২ সালে সরকারি রেজিস্ট্রিভুক্ত হবার পরে পত্রিকাটি সাহিত্য পুরস্কার দেওয়া শুরু করে। অফিশিয়াল ওয়েবসাইট মতে, আধিপত্যবাদী ও সাম্রাজ্যবাদী শক্তির বিরুদ্ধে থাকা দেশপ্রেমিক লেখক ও সাহিত্যিকদের এই পুরস্কার প্রদান করা হয়। তবে নানা প্রতিবন্ধকতার কারণে বেশ কয়েকবার এই পুরস্কারটি দেওয়া সম্ভব হয়নি।

## তথ্যসূত্র

বিষয়শ্রেণী:মাসিক সংবাদপত্র
বিষয়শ্রেণী:মাসিক ম্যাগাজিন
বিষয়শ্রেণী:ইসলামি প্রকাশনা প্রতিষ্ঠান
বিষয়শ্রেণী:১৯৮৪-এ প্রতিষ্ঠিত ম্যাগাজিন
বিষয়শ্রেণী:১৯৮৪-এ বাংলাদেশে প্রতিষ্ঠিত
বিষয়শ্রেণী:ঢাকার সংবাদপত্র
হার্ভার্ড ক্রিমসন

**হার্ভার্ড ক্রিমসন** হলো হার্ভার্ড কলেজের আন্তঃকলেজ ক্রীড়া দলের নাম। এই দলসমূহ এনসিএএ ডিভিশন I পর্যায়ে প্রতিযোগিতা করে। ২০১৩ সাল পর্যন্ত, হার্ভার্ডে নারী ও পুরুষ মিলিয়ে ৪২টি ডিভিশন I আন্তঃকলেজীয় ভার্সিটি ক্রীড়া দল ছিল, যা দেশের যেকোনো এনসিএএ ডিভিশন I প্রতিষ্ঠানের তুলনায় সর্বাধিক। অন্যান্য আইভি লীগ প্রতিষ্ঠানগুলোর মতো, হার্ভার্ডও ক্রীড়া বৃত্তি প্রদান করে না।

হার্ভার্ডে ক্রীড়া কার্যক্রম শুরু হয় ১৭৮০ সালে, যখন দ্বিতীয় বর্ষের শিক্ষার্থীরা নবাগতদের কুস্তি প্রতিযোগিতার আহ্বান জানায়, এবং হেরে যাওয়া দলকে রাতের খাবার দিতে হয়। ১৮৫২ সালে চিরপ্রতিদ্বন্দ্বী ইয়েলের বিরুদ্ধে ঐতিহাসিক নৌকা বাইচ প্রতিযোগিতার মাধ্যমে হার্ভার্ড আমেরিকান আন্তঃকলেজ ক্রীড়ার অগ্রভাগে উঠে আসে। তাদের ফুটবল দল আধুনিক ফুটবলের রূপদানে গুরুত্বপূর্ণ ভূমিকা রাখে এবং তারা প্রথম কংক্রিট স্টেডিয়াম, স্কোরবোর্ড, জার্সি নম্বর এবং সংকেত ব্যবস্থার মতো নানা মৌলিক ধারণার প্রচলন করে।

## স্পনসরকৃত ক্রীড়াসমূহ

## তথ্যসূত্র
টপকাপি পাণ্ডুলিপি

**টপকাপি পাণ্ডুলিপি** অথবা **টপকাপি কুরআন (টপকাপি নামেও পরিচিত কুরআনের পাণ্ডুলিপি এইচ.এস.৩২ অথবা টপকাপি এইচ.এস.৩২)**  এটি কোরআন এর একটি প্রাথমিক পাণ্ডুলিপি যা দ্বিতীয় শতাব্দীর হিজরি (খ্রিস্টীয় ৮ম শতাব্দীর মাঝামাঝি) তারিখের।

এই পাণ্ডুলিপিটি তুরস্কের, ইস্তাম্বুল-এ অবস্থিত তোপকাপি প্রাসাদ জাদুঘরে সংরক্ষিত আছে। এটি ঐতিহ্যগতভাবে উসমান ইবনে আফফান (মৃত্যু ৬৫৬) এর সাথে সম্পর্কিত। তবে, অধ্যাপক রামি হুসেন হালাসেহের সাম্প্রতিক এক গবেষণায় ইঙ্গিত দেওয়া হয়েছে যে এইচ.এস. ৩২ কে "উসমান বা প্রথম/সপ্তম শতাব্দীতে এর উৎপত্তি দাবি করা ঐতিহাসিকভাবে ভুল।""

জেরুজালেমের ডোম অফ দ্য রক-তেও অনুরূপ আলোকসজ্জা পাওয়া যায়, দামেস্কের উমাইয়া মসজিদ এবং অন্যান্য উমাইয়া স্মৃতিস্তম্ভ। এই পাণ্ডুলিপির আকার । হালাসেহের মতে, হিজরী ৩২-এ বর্তমানে কুরআনের প্রায় ৯৭.৭৮% লেখা রয়েছে। মাত্র দুটি পৃষ্ঠা (২৩টি আয়াত) অনুপস্থিত থাকায়, এই পাণ্ডুলিপিটি কুরআনের সম্পূর্ণ পাঠের সবচেয়ে কাছাকাছি। মেহমেদ আলী পাশা, মিশরের গভর্নর, উনিশ শতকে (খ্রিস্টীয়) এই পাণ্ডুলিপিটি অটোমান সুলতান দ্বিতীয় মাহমুদ-এর কাছে উপহার হিসেবে পাঠিয়েছিলেন।

প্যালিওগ্রাফিক মূল্যায়ন ইঙ্গিত দেয় যে তোপকাপি পাণ্ডুলিপিটি ৮ম শতাব্দীর লেখাগুলির কাছাকাছি। (ডেরোশে: আব্বাসীয়, পৃষ্ঠা ৩৬-এর উদাহরণগুলি দেখুন)। হালাসেহ আরও দেখান যে পাণ্ডুলিপির প্যালিওগ্রাফির উপর ভিত্তি করে, ২য়-৬ভ এবং ১১ নম্বর ফোলিওগুলো মনে হচ্ছে অন্য কারো দ্বারা তৈরি এবং অনেক পরে পাণ্ডুলিপিতে যুক্ত করা হয়েছে।

তাইয়ার আলতিকুলাক এর মতে, পাণ্ডুলিপিটি প্রথম হিজরী শতাব্দীর দ্বিতীয়ার্ধ থেকে প্রথমার্ধের কোনও এক সময়ের। দ্বিতীয় হিজরী শতাব্দীতে স্বরবর্ণ এবং বিন্দুর উপর ভিত্তি করে।

এছাড়াও দেখুন: ই. ইহসানোওলু: "তোপকাপি মুশফ এর পরীক্ষা থেকে দেখা যায় যে এটি একটি উন্নত কুফিক লিপি ব্যবহার করে লেখা হয়েছিল।" অক্ষরের আকৃতি খলিফা উসমানের লেখার ধরণ অনুসারে প্রাথমিক মুসাফদের লেখার ধরণকে সমর্থন করে না। যা তার আমলে ভেলামে লেখা হত এবং তাই খলিফা উসমানের মুসাফ নামে পরিচিত। (...) স্পষ্টতই আবুল আসওয়াদ আল-দু'আলীর এই পদ্ধতি [খলিফা উসমানের মৃত্যুর পরে উদ্ভাবিত] সাবধানতার সাথে অনুসরণ করা হয়েছিল তোপকাপি প্রাসাদের কপির স্বর চিহ্ন স্থাপন করা। অক্ষরগুলির উপরে, পাশে বা নীচে লাল কালিতে একক বিন্দু স্থাপন করা হয়েছিল।" (আলতিকুলাস, আল-মুসাহাফ আল-শরীফ (ভূমিকা), পৃষ্ঠা ৯).

"মুনাদ্দজিদের মূল্যায়ন অনুসারে, এই মুসাফ বা তাশখন্দে অবস্থিত মুসাফদের কেউই নয়, কায়রোর আল-মাশহাদ আল-হুসাইন এবং ইস্তাম্বুলের তুর্কি ও ইসলামী রচনা জাদুঘরে খলিফা উসমানের মুসাফ ছিল; তবে তাদের স্ক্রিপ্টের পার্থক্য বিবেচনা করে, শতাব্দীর পর শতাব্দী যখন এগুলো অনুলিপি করা হয়েছিল এবং তাদের বিভিন্ন মাত্রা, এগুলো অবশ্যই খলিফা উসমানের মুসাফ থেকে অনুলিপি করা হয়েছে। এই কারণে, তাদের প্রত্যেককে (মুসাহাফ উসমান) বলা হত" (আলতিকুলাস, আল-মুসাহাফ আল-শরীফ, পৃষ্ঠা ৮০)।

## তথ্যসূত্র

বিষয়শ্রেণী:কুরআনের পাণ্ডুলিপি
বিষয়শ্রেণী:তোপকাপি প্রাসাদ
বুলগেরিয়ার মসজিদের তালিকা

বুলগেরিয়ার উল্লেখযোগ্য **[[মসজিদ]]**  এর একটি তালিকা নিচে দেওয়া হল।

## উসমানীয় মসজিদ

## আরও দেখুন
* উসমানীয় স্থাপত্য
* বুলগেরিয়ায় ইসলাম
* গ্রিসের প্রাক্তন মসজিদের তালিকা
* গ্রিসের মসজিদের তালিকা

## তথ্যসূত্র


বুলগেরিয়া
বুলগেরিয়া
মসজিদ
ওয়াইসিটি৫২৯

**ওয়াইসিটি৫২৯** একটি পরীক্ষামূলক, অ-হরমোনজাত পুরুষদের জন্মনিয়ন্ত্রণ ওষুধ, যা ইউরচয়েস থেরাপিউটিকস দ্বারা উদ্ভাবিত। এটি ভিটামিন এ সংকেত প্রক্রিয়ায় যুক্ত একটি নিউক্লিয়ার রিসেপ্টর, রেটিনয়িক অ্যাসিড রিসেপ্টর আলফা (আরএআর-α)-এর একটি নির্বাচনী প্রতিপক্ষ হিসেবে কাজ করে। আরএআর-α রোধ করে ওয়াইসিটি৫২৯ শুক্রাণু উৎপাদন ব্যাহত করে এবং সাময়িক বন্ধ্যাত্ব সৃষ্টি করে।

ওয়াইসিটি৫২৯ মূলত রেটিনয়িক অ্যাসিড রিসেপ্টর আলফা (আরএআর-α) লক্ষ্য করে, যা শুক্রাণু উৎপাদনের জন্য অপরিহার্য ভিটামিন এ সংকেত প্রক্রিয়ায় গুরুত্বপূর্ণ ভূমিকা রাখে। এটি আরএআর-α কে নির্দিষ্টভাবে দমন করে, যার ফলে শুক্রাণু কোষের বৃদ্ধি ও পরিপক্বতা বন্ধ হয়ে যায়, তবে শরীরের অন্যান্য ভিটামিন এ-নির্ভর কার্যক্রমে এর কোনো প্রভাব পড়ে না।

## প্রাক-ক্লিনিকাল গবেষণা
পুরুষ ইঁদুরদের ওপর পরিচালিত প্রাক-ক্লিনিকাল পরীক্ষায়, ওয়াইসিটি৫২৯ গর্ভধারণ প্রতিরোধে ৯৯% কার্যকারিতা দেখায়। ওষুধের জন্মনিয়ন্ত্রণ প্রভাব সম্পূর্ণরূপে উল্টানো সম্ভব হয়েছে, এবং বন্ধ্যাত্ব অবসানের চার থেকে ছয় সপ্তাহের মধ্যে প্রজনন ক্ষমতা ফিরে এসেছে। এই গবেষণায় উল্লেখযোগ্য কোনো পার্শ্বপ্রতিক্রিয়া দেখা যায়নি। একই ধরনের ফলাফল অ-মানব প্রাইমেটদের উপর পরিচালিত গবেষণাতেও দেখা গেছে, যেখানে মাত্র দুই সপ্তাহের ডোজিং-এর পর শুক্রাণুর সংখ্যা উল্লেখযোগ্যভাবে কমে যায় এবং চিকিৎসা বন্ধ করার পর স্বাভাবিক প্রজনন ক্ষমতা ফিরে আসে।

## ক্লিনিকাল ট্রায়াল
২০২৩ সালের ডিসেম্বর মাসে যুক্তরাজ্যে প্রথম ধাপের একটি ক্লিনিকাল ট্রায়াল শুরু হয়, যা কোয়োটিয়েন্ট সায়েন্সেস পরিচালনা করে। এতে ওয়াইসিটি৫২৯ এর বিভিন্ন মাত্রার একক মৌখিক ডোজের নিরাপত্তা, সহনশীলতা, ফার্মাকোকাইনেটিক ও ফার্মাকোডাইনামিক প্রভাব পরীক্ষা করা হয় ১৬ জন সুস্থ পুরুষ স্বেচ্ছাসেবকের ওপর। প্রাথমিক ফলাফলে দেখা গেছে ওষুধটি ভালোভাবে সহ্য হয়েছে এবং কোনো গুরুতর পার্শ্বপ্রতিক্রিয়া দেখা যায়নি।

এই প্রাথমিক গবেষণার পর ২৮ থেকে ৭০ বছর বয়সী ৫০ জন পুরুষের উপর ২৮ দিনের একটি ট্রায়াল শুরু হয় ওষুধটির কার্যকারিতা ও নিরাপত্তা আরও ভালোভাবে নির্ধারণ করতে। এরপর একটি ৯০ দিনের মধ্যম পর্যায়ের পরীক্ষা ২০২৫ সালের দ্বিতীয় প্রান্তিকে শুরু হওয়ার কথা রয়েছে।

## উন্নয়ন ও অর্থায়ন
ওয়াইসিটি৫২৯ তৈরি করা হয়েছে মিনেসোটা বিশ্ববিদ্যালয়ের ঔষধ রসায়নবিদ ড. গুন্ডা জর্জ-এর সহায়তায়। এই প্রকল্পটি অর্থায়ন পেয়েছে ন্যাশনাল ইনস্টিটিউটস অব হেলথ এবং মেল কনট্রাসেপটিভ ইনিশিয়েটিভ থেকে। ২০২২ সালে ইউরচয়েস থেরাপিউটিকস $১৫ মিলিয়ন ডলারের সিরিজ এ বিনিয়োগ সংগ্রহ করে, যার মাধ্যমে তারা হরমোন-মুক্ত জন্মনিয়ন্ত্রণ সমাধান উন্নয়নের জন্য কাজ করছে।

## আরও দেখুন
* জন্মনিয়ন্ত্রণ

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:জন্মনিয়ন্ত্রণের পরীক্ষামূলক পদ্ধতি
বিষয়শ্রেণী:পাইরোল
বিষয়শ্রেণী:বেনজয়িক অ্যাসিড
বিষয়শ্রেণী:বেনজোপাইরান
বিষয়শ্রেণী:জন্মনিয়ন্ত্রণ পদ্ধতি
জম্মু ও কাশ্মীরের মসজিদের তালিকা

জম্মু ও কাশ্মীরের মসজিদসমূহের একটি তালিকা নিচে দেওয়া হল।

## আরও দেখুন

* ঈদগাহ শাহ-ই-হামদান, শ্রীনগর
* ইমামবাড়া জাদিবাল

## তথ্যসূত্র


বিষয়শ্রেণী:ভারতের মসজিদের তালিকা
বিষয়শ্রেণী:ধর্মীয় ভবন ও স্থাপনার তালিকা
বিষয়শ্রেণী:জম্মু ও কাশ্মীরের ধর্মীয় ভবন ও কাঠামো
বিষয়শ্রেণী:কাশ্মীরে ইসলাম
বিষয়শ্রেণী:জম্মু ও কাশ্মীরে ইসলাম
জেন আয়ার

***জেন আয়ার*** (  ; মূলত ***জেন আয়ার: অ্যান অটোবায়োগ্রাফি*** নামে প্রকাশিত) হল ইংরেজ লেখিকা শার্লট ব্রন্টির রচিত একটি উপন্যাস। এটি তার ছদ্মনাম "কারার বেল"-এর অধীনে ১৯শে অক্টোবর ১৮৪৭ লন্ডনের স্মিথ, এল্ডার অ্যান্ড কোং দ্বারা প্রকাশিত হয়েছিল। প্রথম আমেরিকান সংস্করণটি পরের বছর নিউ ইয়র্কের হার্পার অ্যান্ড ব্রাদার্স দ্বারা প্রকাশিত হয়েছিল। *জেন আয়ার* একটি গঠনগত উপন্যাস যেটি এর একই নামের নায়িকার অভিজ্ঞতা অনুসরণ করে, এর মধ্যে রয়েছে নায়িকার প্রাপ্তবয়স্ক হওয়ার অভিজ্ঞতা এবং থর্নফিল্ড হলের চিন্তাশীল মালিক মিঃ রচেস্টারের প্রতি তার ভালোবাসা।

এই উপন্যাসটি গদ্যকাহিনীতে বিপ্লব এনে দেয়, প্রথমবারের মতো এটি মূল চরিত্রের নৈতিক ও আধ্যাত্মিক বিকাশের উপর আলোকপাত করে একটি অন্তরঙ্গ প্রথম-পুরুষ আখ্যানের মাধ্যমে, যেখানে কর্ম এবং ঘটনাগুলি একটি মনস্তাত্ত্বিক তীব্রতা দ্বারা রঞ্জিত হয়। শার্লট ব্রন্টিকে "ব্যক্তিগত চেতনার প্রথম ইতিহাসবিদ" এবং মার্সেল প্রুস্ট এবং জেমস জয়েসের মতো লেখকদের সাহিত্যিক পূর্বপুরুষ বলা হয়।

এই বইটিতে সামাজিক সমালোচনার উপাদান রয়েছে যার মূলে খ্রিস্টীয় নৈতিকতার তীব্র ধারণা রয়েছে এবং জেনের ব্যক্তিস্বাতন্ত্র্যবাদী চরিত্র ও উপন্যাসটি শ্রেণী, যৌনতা, ধর্ম এবং নারীবাদের বিষয়গুলিকে যেভাবে উপস্থাপন করে তার কারণে অনেকেই এটিকে তার সময়ের চেয়ে এগিয়ে থাকা উপন্যাস বলে মনে করেন। *জেন আয়ার*, জেন অস্টেনের *[[প্রাইড অ্যান্ড প্রেজুডিস|প্রাইড অ্যান্ড প্রেজুডিসের]]* পাশাপাশি, সবচেয়ে বিখ্যাত রোমান্টিক উপন্যাসগুলির মধ্যে একটি। এটিকে ইংরেজি ভাষার অন্যতম সেরা উপন্যাস হিসেবে বিবেচনা করা হয়, এবং ২০০৩ সালে এটি বিবিসি দ্য বিগ রিড জরিপে ব্রিটেনের দশম সর্বাধিক প্রিয় বই হিসেবে স্থান পায়।

## তথ্যসূত্র

## মন্তব্য

বিষয়শ্রেণী:আত্মহত্যা সম্পর্কে উপন্যাস
উলসিনজে মসজিদের তালিকা

[থাম্ব|৩০০px|ডান|[Çarshia|ওরিয়েন্টাল সেন্টার, উলচিন, *[[Clock Tower of Ulcinj|সাহাত কুলা]]* এবং *[[লেমি মসজিদ]]*]]
এটি **[[উলচিন]]**, মন্টেনিগ্রো এর মসজিদসমূহের একটি তালিকা (আলবেনীয় ভাষা: *উলকুইন*)।

## বর্তমান মসজিদ

## প্রাক্তন মসজিদ


উলচিন
উলচিনের মসজিদসমূহ
আবু আল-আব্বাস আল-নাহাওয়ান্দি

**আবু আল-আব্বাস আল-নাহাওয়ান্দি** (ফার্সি: ابوالعباس نهاوندی মৃত্যু ১০১০), পুরো নাম আহমদ ইবনে মুহাম্মদ ইবনে ফাদল আল-নাহাওয়ান্দি, ছিলেন দশম শতাব্দীর একজন মুসলিম সুফি মরমী যিনি ইরানের নাহাভান্দ-এ বাস করতেন। তিনি সুফিবাদের অনুসারীদের মধ্যে একজন বিশ্বস্ত আধ্যাত্মিক সঙ্গী এবং ইসলামী রহস্যবাদের একজন অভিজ্ঞ প্রবীণ হিসেবে পরিচিত। নাহাওয়ান্দি ছিলেন শিরাজের বাবা কুহি এর সঙ্গী।

## জীবন
আবু আল-আব্বাস আল-নাহাওয়ান্দি দশম শতাব্দীতে নাহাওয়ান্দ এ জন্মগ্রহণ করেন।

তার জন্ম সাল জানা যায়নি, তবে বলা হয়েছে দশম শতাব্দীর শেষার্ধে। তিনি বুইদ শাসক 'আদুদ আল-দাওলা এর সমসাময়িক ছিলেন। নাহাওয়ান্দি পরবর্তীতে তার আধ্যাত্মিক যাত্রা সম্পন্ন করার জন্য অস্থায়ীভাবে বাগদাদ চলে যান।

নাহাওয়ান্দি শেখ জাফর খালিদীরও শিষ্য হন, যিনি পরবর্তীতে বাগদাদের জুনায়েদের শিষ্য ছিলেন। নাহাওয়ান্দি বাবা কুহিরও একজন ভালো বন্ধু ছিলেন, এবং তারা একসাথে অনেক কথাবার্তা বলতেন। তিনি তার জীবনের বারো বছর তপস্যায় অতিবাহিত করেছিলেন। নাহাওয়ান্দির কীর্তি এবং অলৌকিক ঘটনাগুলি পরবর্তী সুফি মরমীগণ উল্লেখ করেছেন, যেমন আবদুল্লাহ আনসারী, নিশাপুরের আত্তার এবং আব্দুর রহমান জামি' তাদের জীবনীমূলক রচনায়।

আবু আল-আব্বাস আল-নাহাওয়ান্দি একাদশ শতাব্দীর গোড়ার দিকে মারা যান। তাঁর মৃত্যুর তারিখ সম্পূর্ণরূপে জানা যায়নি, তবে কিছু পণ্ডিত বলেছেন যে তিনি ১০১০ সালে মারা গেছেন। তাকে নাহাওয়ান্দ এর দর্ব শেখ পাড়ায় সমাহিত করা হয়েছিল।

## সমাধি
কাজর আমলে নাহাওয়ান্দির সমাধির উপর একটি সমাধি নির্মিত হয়েছিল। এটি একটি চতুর্ভুজাকার ভবন যার আয়তন ৩৯ বর্গমিটার এবং উচ্চতা ৩.৫ মিটার। একসময় ভবনটি তীর্থস্থান ছিল, তবে সাম্প্রতিক সময়ে এটি জরাজীর্ণ এবং অবহেলিত হয়ে পড়েছে। পরবর্তীতে ভবনটি ২০১৫ সাল পর্যন্ত বন্ধ ছিল, যখন সংস্কার কাজ সম্পন্ন হয়। সংস্কারের পর, সমাধিসৌধটি পুনরায় খুলে দেওয়া হয় এবং দর্শনার্থীদের প্রবেশের অনুমতি দেওয়া হয়। বর্তমানে এটি ইরানের একটি জাতীয় ঐতিহ্যবাহী স্মৃতিস্তম্ভ।

## আরও দেখুন
*সুফি সাধকদের তালিকা

## তথ্যসূত্র

বিষয়শ্রেণী:সুফী অতীন্দ্রিয়বাদী
বিষয়শ্রেণী:ধর্মীয় দার্শনিক ধারণা
বিষয়শ্রেণী:ইসলামি পরিভাষা
নেদারল্যান্ডসের মসজিদের তালিকা

**[[নেদারল্যান্ডস]]**-এর মসজিদসমূহের তালিকা নিচে দেওয়া হল। ২০১০ সালের হিসাব অনুযায়ী, **[[নেদারল্যান্ডস]]** এ ৪৫৩টি মসজিদ রয়েছে।

## আরও দেখুন
* ইউরোপের মসজিদের তালিকা
## বহিঃসংযোগ


মসজিদ
নেদারল্যান্ডস
নেদারল্যান্ডস
জেন আইয়ার (১৯৯৭ সালের চলচ্চিত্র)

***জেন আইয়ার*** হল লন্ডন উইকেন্ড টেলিভিশন দ্বারা নির্মিত ১৯৯৭ সালের একটি ব্রিটিশ টেলিভিশন চলচ্চিত্র, যা প্রথম আইটিভিতে সম্প্রচারিত হয় এবং এতে সামান্থা মর্টন প্রধান ভূমিকায় অভিনয় করেন। এটি ১৮৪৭ সালে রচিত শার্লট ব্রন্টের একই নামের উপন্যাসের একটি রূপান্তর।

গল্পের এই সংস্করণটি মিসেস রিডের মাঝামাঝি দৃশ্য, জেনের সাথে রিভার্সের সম্পর্ক এবং মাদেইরাতে জেনের পিতামহের সম্পত্তি থেকে উত্তরাধিকারসূত্রে প্রাপ্ত অংশ বাদ দেওয়ার জন্য বিশেষভাবে উল্লখযোগ্য। এটি যুক্তরাজ্যে মূলত ৯ মার্চ ১৯৯৭ সালে আইটিভিতে প্রদর্শিত হয়েছিল এবং মার্কিন যুক্তরাষ্ট্রে ১৯ অক্টোবর ১৯৯৭ সালে এএন্ডই-টিভিতে প্রদর্শিত হয়েছিল। মাঝে মাঝে ITV3-তে এই চলচ্চিত্রের পুনরাবৃত্তি করা হয়।

## অভিনয়ে

* জেন আয়ার চরিত্রে সামান্থা মর্টন
* এডওয়ার্ড ফেয়ারফ্যাক্স রচেস্টার চরিত্রে সিয়ারান হিন্ডস
* ইয়ং জেনের চরিত্রে লরা হার্লিং
* সেন্ট জন রিভার্স-এর চরিত্রে রুপার্ট পেনরি-জোন্স
* মিসেস অ্যালিস ফেয়ারফ্যাক্স-এর চরিত্রে জেমা জোন্স
* অ্যাডেল-এর চরিত্রে টিমিয়া বার্থোম
* মিস্টার ব্রকলহার্স্ট-এর চরিত্রে ডেভিড গ্যান্ট
* অ্যাবিগেল ক্রুটেন্ডেন ব্লাঞ্চ ইনগ্রামের চরিত্রে
* জন রিড-এর চরিত্রে বেন সোডেন
* মিসেস রিড-এর চরিত্রে ডেবোরা ফাইনডেল
* কে মেলর মিসেস বাটারওয়ার্থ চরিত্রে
* বার্থা রচেস্টার চরিত্রে সোফি রেইসনার

## তথ্যসূত্র

## বাহ্যিক সূত্র
*
*Rotten Tomatoes reviews
*Review at JaneEyre.net
*An Enthusiast's Guide to Jane Eyre Adaptations

বিষয়শ্রেণী:Television shows based on British novels
বিষয়শ্রেণী:1997 films
বিষয়শ্রেণী:1997 romantic drama films
বিষয়শ্রেণী:British romantic drama films
বিষয়শ্রেণী:Films based on Jane Eyre
বিষয়শ্রেণী:Films about nannies
বিষয়শ্রেণী:Films directed by Robert Young
বিষয়শ্রেণী:Films scored by Richard Harvey (composer)
বিষয়শ্রেণী:London Weekend Television shows
বিষয়শ্রেণী:1990s English-language films
বিষয়শ্রেণী:1990s British films
বিষয়শ্রেণী:English-language romantic drama films
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
আহমদ খানসারি

**হাজ সেয়্যেদ আহমদ খানসারি** (১৮৯১–১৯৫০/৫১) ছিলেন একজন বিশিষ্ট শিয়া ইসলামি ফকীহ (ধর্মশাস্ত্রবিদ)। তিনি সৈয়দ ইউসুফ খানসারির পুত্র ছিলেন।

তিনি ২৪শে আগস্ট, ১৮৯১  (১৮ই মহরম ১৩০৯ হিজরি ) খানসার শহরের এক ধর্মীয় পরিবারে জন্মগ্রহণ করেন। তিনি খানসারে গণিত, প্রাথমিক বিজ্ঞান এবং মাদ্রাসার পাঠ গ্রহণ করেন। পড়াশোনা চালিয়ে যাওয়ার জন্য তিনি ইসফাহানে যান। তার শিক্ষকদের মধ্যে ছিলেন তার বড় ভাই আয়াতুল্লাহ সাইয়েদ হাসান খানসারি, সাইয়েদ মুহাম্মদ সাদিক ইসফাহানি, মোল্লা আবদুল করিম গাজি এবং মির্জা মুহাম্মদ আলি তোয়সেরকানি। তিনি চিকিৎসাবিদ্যা, পদার্থবিদ্যা, বীজগণিত, জ্যামিতি, জ্যোতির্বিদ্যা, দর্শন, আইন, অধিবিদ্যা এবং অধিবিদ্যায় বিশেষজ্ঞ ছিলেন। আয়াতুল্লাহ হায়েরির আমন্ত্রণে কোম সেমিনারি প্রতিষ্ঠার পর, হাজী সাইয়্যেদ আহমদ খানসারি ইসফাহান থেকে কোম সেমিনারিতে শিক্ষকতা করার জন্য চলে যান। সেখানে থাকাকালীন, তাকে একজন উচ্চ ডিগ্রিধারী শিক্ষক হিসেবে বিবেচনা করা হত। কোম সেমিনারিতে তিনি ধর্মতত্ত্ব, দর্শন এবং গণিত পড়াতেন। তার কিছু ছাত্র যেমন আয়াতুল্লাহ হোসেইন আলী মোনতাজেরি, তার কাছ থেকে এসব জটিল বিষয় শিখেছিলেন, তবে অধিকাংশ ছাত্র তার কাছ থেকে ফিকহ (ইসলামী আইন) শিখতেন। ১৩৭০ হিজরিতে ( গ্রেগরিয়ান ক্যালেন্ডার : ১৩ অক্টোবর, ১৯৫০ - ১ অক্টোবর, ১৯৫১), যখন হাজ ইয়াহিয়া সাজাদি মারা যান, তখন তিনি আয়াতুল্লাহ বোরুজেরদীর অনুরোধে তেহরানে যান। তেহরানে তিনি সাইয়েদ আজিজুল্লাহ মসজিদে অবস্থান করেন।

তার আরবি ভাষায় লেখা ১৪টি খণ্ডে *"জামে'উল মাদারেক ফী শারহে মোখতাসারে নাফি"* নামে একটি বই রয়েছে। এই বইটির সবচেয়ে উল্লেখযোগ্য দিক হলো দাবা খেলার ক্ষেত্রে শিয়া দৃষ্টিভঙ্গির নতুন ব্যাখ্যা। যখন আয়াতুল্লাহ খোমেনি দাবা খেলার স্বাধীনতার উপর ফতোয়া দেন,তখন শিয়া ফকিহদের মধ্যে বিতর্ক শুরু হয়। কারণ ১০০০ বছরেরও বেশি সময় ধরে শিয়া সম্প্রদায়ে দাবা খেলা নিষিদ্ধ ছিল। আয়াতুল্লাহ খোমেনি তার ফতোয়ার জন্য জামেউল মাদারেকের কথা উল্লেখ করেছিলেন। এর ফলে শিয়া মুসলিমদের মধ্যে ১০০০ বছর পর দাবা খেলা হালাল হিসেবে গণ্য হয়। তার আরও কিছু বই প্রকাশিত হয়েছে বলে দাবি করা হয়। তবে এগুলো তার মৃত্যুর পর তার ইচ্ছার বিরুদ্ধে প্রকাশিত হয়। তাই কেউ কেউ মনে করেন, এই বইগুলো মূল সংস্করণ থেকে পরিবর্তিত হয়েছে।

তিনি ১৩৪২ হিজরি সালের (১৯৬৩ খ্রিস্টাব্দ) ঘটনায় অন্য ফকিহদের সাথে অংশ নেন। তেহরান বাজারে একটি বিক্ষোভের সময় পুলিশ ও নিরাপত্তা কর্মকর্তাদের গুলিতে তিনি আহত হন। আয়াতুল্লাহ বোরুজেরদীর মৃত্যুর পর, ইরান এবং অন্যান্য দেশের অনেক মুসলমান তাকে উল্লেখ করে এবং তাদের ধর্মীয় নেতা হিসেবে তাকে নির্বাচিত করে। তাঁর বৈজ্ঞানিক জনপ্রিয়তা সকলের কাছে স্পষ্ট ছিল এবং নাজাফের আইনশাস্ত্রবিদরা তাঁকে সম্মান করতেন।

## নির্বাচিত বই

* অরওয়াতুল উসকা সম্পর্কে ব্যাখ্যা
* হজের আচার-অনুষ্ঠান সম্পর্কে ব্যাখ্যা
* ফারসি ও আরবি ভাষার উপর  পত্র
* হজের আচার-অনুষ্ঠান সম্পর্কে  পত্র

## তথ্যসূত্র

* আয়াতুল্লাহ হজ সাইয়্যেদ আহমদ খানসারীর জীবনী

বিষয়শ্রেণী:শরিয়া বিচারক
বিষয়শ্রেণী:১৯৫১-এ মৃত্যু
বিষয়শ্রেণী:১৮৯১-এ জন্ম
বিষয়শ্রেণী:ইরানি পণ্ডিত
বাইবেল এবং কুরআন উভয় স্থানেই উল্লেখিত ব্যক্তিদের তালিকা

বাইবেল এবং কোরআন এ অনেক চরিত্রের মিল রয়েছে। তাদের অনেকের নাম উল্লেখ করা হয়েছে, আবার অনেককে কেবল উল্লেখ করা হয়েছে। এই নিবন্ধটি বাইবেল এবং কোরআন উভয় ক্ষেত্রেই নাম বা উল্লেখ করা ব্যক্তিদের একটি তালিকা।

## কোরআনে নাম দ্বারা চিহ্নিত

## কোরআনে নামে চিহ্নিত নয়
সারাহ, হাগার, সিপ্পোরা, এলিজাবেথ, রাফায়েল, কয়িন ও হাবিল, কোরাহ, ইউসুফের ভাইয়েরা, পোটিফার এবং তার স্ত্রী, ইভ, জোচেবেদ, স্যামুয়েল, নূহের পুত্র এবং নূহের স্ত্রী-এর উল্লেখ আছে, কিন্তু কোরআনে তাদের নাম নেই।

ইসলামিক ঐতিহ্য অনুসারে, এই ব্যক্তিদের নিম্নলিখিত নাম দেওয়া হয়েছে:

## আরও দেখুন
* কুরআন

## তথ্যসূত্র

## গ্রন্থপঞ্জি
* 

কুরআন
*
বাইবেল
তৃতীয় আহমেদ

**তৃতীয় আহমেদ** (   , *আহমেদ- <u>ইস</u> <u>আলিস</u>* ; 30 ডিসেম্বর 1673১ জুলাই ১৭৩৬) ছিলেন অটোমান সাম্রাজ্যের সুলতান এবং সুলতান চতুর্থ মেহমেদের (শাসনকাল ১৬৪৮-১৬৮৭) পুত্র। তার মা ছিলেন গুলনুস সুলতান, যার আসল নাম ছিল ইভমানিয়া ভোরিয়া, যিনি একজন জাতিগত গ্রীক ছিলেন।      তিনি ডোব্রুজার হ্যাসিওগ্লু পাজারসিকে জন্মগ্রহণ করেন। ১৭০৩ সালে তার ভাই দ্বিতীয় মুস্তফা (১৬৯৫-১৭০৩) এর সিংহাসন ত্যাগের পর তিনি সিংহাসনে আরোহণ করেন।  নেভসেহিরলি দামাত ইব্রাহিম পাশা এবং সুলতানের কন্যা ফাতমা সুলতান (প্রাক্তনের স্ত্রী) ১৭১৮ থেকে ১৭৩০ সাল পর্যন্ত সরকার পরিচালনা করেছিলেন, যে সময়কালকে *টিউলিপ যুগ* বলা হয়।

তৃতীয় আহমেদের রাজত্বের প্রাথমিক দিনগুলিতে, জানিসারিদের শান্ত করার জন্য উল্লেখযোগ্য প্রচেষ্টা করা হয়েছিল। তবে, যে জানিসারিরা তাকে সুলতানিতে উন্নীত করেছিল, তাদের সাথে মোকাবিলা করার ক্ষেত্রে আহমেদের কার্যকারিতা সীমিত ছিল। আহমেদ যাকে নিযুক্ত করেছিলেন গ্র্যান্ড উজিরে আওরলুলু আলী পাশা, প্রশাসনিক বিষয়ে মূল্যবান সহায়তা প্রদান করেছিলেন এবং কোষাগারের জন্য নতুন ব্যবস্থা বাস্তবায়ন করেছিলেন। তিনি প্রতিদ্বন্দ্বী দলগুলোর বিরুদ্ধে আহমেদের সংগ্রামে তাকে সমর্থন করেছিলেন এবং সরকারকে স্থিতিশীলতা প্রদান করেছিলেন। আহমেদ ছিলেন একজন আগ্রহী পাঠক, ক্যালিগ্রাফিতে দক্ষ এবং ইতিহাস ও কবিতায় জ্ঞানী।
## তথ্যসূত্র

বিষয়শ্রেণী:১৬৭৩-এ জন্ম
বিষয়শ্রেণী:১৭৩৬-এ মৃত্যু
বিষয়শ্রেণী:তুর্কি পুরুষ কবি
বিষয়শ্রেণী:১৮শ শতাব্দীর উসমানীয় সুলতান
বিষয়শ্রেণী:সিংহাসনচ্যুত রাজশাসক
বিষয়শ্রেণী:সুলতানের পুত্র
জেবুন নেসা মসজিদ

**জেবুন নেসা মসজিদ**  একটি শহুরে মসজিদ, যা ঢাকা, বাংলাদেশ-এর উপকণ্ঠে আশুলিয়া এলাকায় অবস্থিত। এই মসজিদটি একটি স্থাপত্য প্রকল্প, যা সায়কা ইকবাল মেঘনার তত্ত্বাবধানে স্টুডিও মরফোজেনেসিস দ্বারা নকশা করা হয়েছে। ২০২৩ সালে নির্মাণ সম্পন্ন হওয়া এই মসজিদটি ৬০৬০ বর্গফুট জায়গা জুড়ে বিস্তৃত এবং এটি একটি স্থানীয় টেক্সটাইল কারখানার মালিকের প্রয়াত মায়ের স্মরণে নির্মিত। মসজিদটি *টাইম* ম্যাগাজিনের ‘দ্য ওয়ার্ল্ডস গ্রেটেস্ট প্লেসেস অব ২০২৫’ তালিকায় স্থান পায়। এর মাধ্যমে এটি টাইম ম্যাগাজিনের তালিকায় স্থান পাওয়া প্রথম বাংলাদেশি স্থাপত্য নিদর্শন হিসেবে স্বীকৃতি পায়। 

## ইতিহাস
এই মসজিদটির নির্মাণকাজের উদ্যোগ নেন জমির মালিক ও আইডিএস গ্রুপের ব্যবস্থাপনা পরিচালক ইদ্রিস শাকুর, যিনি তাঁর প্রয়াত মা জেবুন নেসার স্মরণে এবং তাঁর মালিকানাধীন ফ্যাশন ফোরাম লিমিটেড শিল্পপ্রতিষ্ঠানের শ্রমিকদের জন্য একটি প্রশান্তির স্থান গড়ে তুলতে এটি নির্মাণ করেন। ২০২২ সালে এর নির্মাণকাজ আনুষ্ঠানিকভাবে শুরু হয়। মসজিদটির নকশা করেছেন সায়কা ইকবাল মেঘনা, এবং নির্মাণ সম্পন্ন হয়েছে ২০২৩ সালে স্টুডিও মরফোজেনেসিস-এর মাধ্যমে।

## স্থাপত্য
মসজিদটি গোলাপি রঙের কংক্রিট দিয়ে তৈরি করা হয়েছে, যা আশপাশের রুক্ষ শিল্প এলাকার পরিবেশকে নরম করে এবং বাংলার মুঘল স্থাপত্যে ব্যবহৃত ঐতিহ্যবাহী টেরাকোটার রঙের প্রতিফলন ঘটায়। বাইরের অংশে লাল সিমেন্ট ও ভাঙা ইট দিয়ে মোজাইক ধাঁচের মেঝে ও ঢালু পৃষ্ঠ তৈরি করা হয়েছে। মসজিদটি একটি হ্রদের কিনারায় অবস্থিত এবং এটি একটি উঁচু ভিত্তির ওপর নির্মিত, যা বন্যা থেকে রক্ষার জন্য প্রাচীন বাংলার মাচান ঘর নির্মাণের ধারায় অনুপ্রাণিত। এটি একটি বর্গাকার ভিত্তির ওপর নির্মিত, যার মাঝখানে একটি গোলাকার নামাজঘর। চারটি বদ্ধ বাগান আলো এবং বাতাস প্রবাহের জন্য আলোর কোর্ট হিসেবে কাজ করে। মসজিদের এই চতুষ্কোণ কাঠামোর কেন্দ্রে একটি বিশাল পাতলা গম্বুজ রয়েছে।

## বৈশিষ্ট্য
পারম্পরিক মসজিদের তুলনায়, এখানে কিবলার দেয়ালে একটি প্রশস্ত খোলা খিলান আছে, যা পাশের জলাধারের দৃশ্য উপস্থাপন করে। একটি স্বচ্ছ কাঁচের মিহরাব ভেতরের অগভীর পানির ওপর দিয়ে আলো প্রতিফলিত করে। একটি অর্ধচন্দ্রাকৃতি মাঝতলা রয়েছে, যা নারীদের নামাজের জন্য নির্ধারিত এবং একটি ভাস্কর্যখচিত পাক ঘুর্ণায়মান সিঁড়ি দিয়ে পৌঁছানো যায়, যা একটি ছাতিম গাছকে ঘিরে তৈরি। অজুখানায় ফিরোজা রঙের মোজাইক মেঝে রয়েছে এবং এখানে ল্যান্ডস্কেপিংয়ের জন্য পুনর্ব্যবহৃত পানি ব্যবহার করা হয়, যা একটি পরিবেশবান্ধব চক্র তৈরি করে।

## স্বীকৃতি
স্থাপত্য নান্দনিকতার জন্য জেবুন নেসা মসজিদ টাইম ম্যাগাজিন-এর ‘ওয়ার্ল্ডস গ্রেটেস্ট প্লেসেস অব ২০২৫’-এ অন্তর্ভুক্ত হয়। এর মাধ্যমে এটি টাইম ম্যাগাজিনের তালিকায় স্থান পাওয়া প্রথম বাংলাদেশি স্থাপত্য নিদর্শন হিসেবে স্বীকৃতি পায়।

## সূত্র

বিষয়শ্রেণী:সাভার উপজেলা
বিষয়শ্রেণী:ঢাকা বিভাগের মসজিদ
বিষয়শ্রেণী:২০২৩-এ সম্পন্ন মসজিদ
বিষয়শ্রেণী:২০২৩-এ বাংলাদেশে প্রতিষ্ঠিত
বিষয়শ্রেণী:২১শ শতাব্দীতে বাংলাদেশে প্রতিষ্ঠিত মসজিদ
প্রথম আবদুল মজিদ

**প্রথম আবদুল মজিদ** (     
,   প্রথম *আব্দুলমেসিদ*
 ২৫ এপ্রিল ১৮২৩ &#x2013;&#x20;২৫ জুন ১৮৬১) ছিলেন অটোমান সাম্রাজ্যের ৩১তম সুলতান । তিনি ১৮৩৯ সালের ২ জুলাই তার পিতা দ্বিতীয় মাহমুদের স্থলাভিষিক্ত হন।  তাঁর রাজত্বকাল সাম্রাজ্যের অঞ্চলগুলির মধ্যে জাতীয়তাবাদী আন্দোলনের উত্থানের জন্য উল্লেখযোগ্য ছিল।
আব্দুল মজিদের সবচেয়ে বড় কৃতিত্ব ছিল তার সিংহাসনে আরোহণের পর তানজিমাত ফরমান জারি করা, যা তার তৎকালীন পররাষ্ট্রমন্ত্রী ও সদরে আজম  মোস্তফা রশিদ পাশা দ্বারা প্রস্তুত করা হয়েছিল, যা ১৮৩৯ সালে কার্যকরভাবে অটোমান সাম্রাজ্যের পুনর্গঠন শুরু করে। আব্দুল মেসিদ ছিলেন একজন নম্র স্বভাবের রাজা, যিনি সাব্লাইম পোর্টকে তার সংস্কার প্রকল্পের জন্য প্রয়োজনীয় স্বায়ত্তশাসন প্রদান করেছিলেন। তানজিমাত (পুনর্গঠন) এর অন্যতম প্রধান লক্ষ্য ছিল সাম্রাজ্যের অভ্যন্তরে ক্রমবর্ধমান জাতীয়তাবাদী আন্দোলন বন্ধ করার জন্য বাজরাদের মধ্যে অটোমানবাদকে উৎসাহিত করা, কিন্তু অমুসলিম এবং অ-তুর্কিদের অটোমান সমাজে আরও পুঙ্খানুপুঙ্খভাবে একীভূত করার জন্য নতুন আইন এবং সংস্কার সত্ত্বেও, দীর্ঘমেয়াদে, আন্দোলনটি ব্যর্থ হয়।

আব্দুল মেসিদ পশ্চিম ইউরোপের প্রধান শক্তিগুলির সাথে, বিশেষ করে যুক্তরাজ্য এবং ফ্রান্সের সাথে জোট গঠন করেন, যারা রাশিয়ার বিরুদ্ধে ক্রিমিয়ান যুদ্ধে অটোমান সাম্রাজ্যের সাথে লড়াই করেছিল। ১৮৫৬ সালের ৩০ মার্চ প্যারিস কংগ্রেসের সময়, অটোমান সাম্রাজ্যকে আনুষ্ঠানিকভাবে ইউরোপের কনসার্টের অন্তর্ভুক্ত করা হয়। আব্দুল মজিদ হঠাৎ যক্ষ্মা রোগে মারা যান এবং তার সৎ ভাই আব্দুল আজিজ তার স্থলাভিষিক্ত হন।
## তথ্যসূত্র



বিষয়শ্রেণী:Articles containing Ottoman Turkish (1500-1928)-language text
বিষয়শ্রেণী:Articles containing Turkish-language text
বিষয়শ্রেণী:১৮২৩-এ জন্ম
দাগাতির

বিশপ সাঘাতির বা দাঘাতির বা **দাগাতির** হলেন একজন বাইজেন্টাইন বিশপ যিনি সম্রাট হেরাক্লিয়াসের রাজত্বকালে বসবাস করতেন। সম্রাট হেরাক্লিয়াসের কাছে নবী মুহাম্মদের চিঠির কথা জানতে পেরে তিনি ইসলাম ধর্ম গ্রহণ করেন।
তিনি ইসলামে ধর্মান্তরিত হওয়ার ঘোষণা দেওয়ার পরপরই চার্চম্যানদের হাতে তাকে হত্যা করা হয়।

## গল্প
যখন রসূল মুহাম্মদ-এর বার্তা হেরাক্লিয়াসের কাছে সঙ্গী দাহিয়া বিন খলিফা-এর কাছে পৌঁছে, তখন হেরাক্লিয়াস বার্তায় কী লেখা আছে তা পরীক্ষা করার জন্য রসূলের একজন আত্মীয়কে তার কাছে আনার নির্দেশ দেন। সেই সময়, এটি ঘটেছিল যে আবু সুফিয়ান বিন হারব (যিনি তখনও ইসলাম গ্রহণ করেননি) গাজা শহরে বাণিজ্য সফরে ছিলেন, তাই তারা তাকে হেরাক্লিয়াসের কাছে নিয়ে আসেন এবং তিনি তাকে জিজ্ঞাসাবাদ করতে শুরু করেন।
 হেরাক্লিয়াস তার প্রশ্নগুলি শেষ করার পরে এবং নবীর ভবিষ্যদ্বাণীর সত্যতা যাচাই করার পরে, তিনি একটি প্রাসাদে তার পিতৃপুরুষ এবং নেতাদের সাথে একটি জরুরী বৈঠক করেন এবং তাদের ইসলাম গ্রহণ এবং নবীকে অনুসরণ করার প্রস্তাব দেন। তারা তার উপর ক্রুদ্ধ হয়ে তার বিরুদ্ধে বিদ্রোহ করে। যখন তিনি তাদের ক্রোধ এবং বিদ্রোহ দেখেছিলেন, তখন তিনি তাদের ইসলাম গ্রহণে রাজি করার চেষ্টা করতে হতাশ হয়েছিলেন এবং তাদের বলেছিলেন যে তিনি কেবল তাদের বিশ্বাস পরীক্ষা করছেন। তাদের প্রতিক্রিয়া দেখে তিনি তার রাজ্যের ভয়ে ইসলাম গ্রহণ করেননি।

{{Quote|তাই হেরাক্লিয়াস রোমানদের উচ্চপদস্থ ব্যক্তিদের হোমসে তার প্রাসাদে প্রবেশের অনুমতি দিয়েছিলেন, তারপর তিনি এর দরজা বন্ধ করার নির্দেশ দেন। অতঃপর তিনি বাইরে তাকিয়ে বললেনঃ হে রোমানগণ, তোমরা কি সফলতা ও ন্যায়পরায়ণতা অর্জন করতে চাও এবং তোমাদের রাজত্ব প্রতিষ্ঠা করতে চাও, যাতে তোমরা এই নবীর প্রতি আনুগত্য কর? তাই তারা বুনো গাধার ঘেরের দরজায় তল্লাশি করে তালাবদ্ধ দেখতে পেল। হেরাক্লিয়াস যখন তাদের ঘৃণা ও বিশ্বাসের প্রতি নিরাশ হয়ে পড়েছিলেন, তখন তিনি বলেছিলেন: তাদেরকে আমার কাছে ফিরিয়ে আনুন। তিনি বললেনঃ আমি এখন যা বলেছি তা তোমার দ্বীনের প্রতি তোমার অবিচলতা পরীক্ষা করার জন্য বলেছি এবং আমি তা দেখেছি। তাই তারা তাকে সিজদা করল এবং তার প্রতি সন্তুষ্ট হল এবং তাতেই হেরাক্লিয়াসের ব্যাপার শেষ হল।
 হেরাক্লিয়াস তার সভা শেষ করার পর, তিনি দাহিকে ডাকলেন। আল-কালবি তার কাছে যান এবং তাকে চিঠিতে যা উল্লেখ করা হয়েছে তা বিশপ সাগাতিরকে জানাতে বলেন, যেহেতু তিনি তার বক্তব্যে বেশি সঠিক এবং রোমানদের মধ্যে তার চেয়ে বেশি গুরুত্বপূর্ণ। তাই দিহ্যা সাঘাটিরের কাছে গেল এবং তাকে বার্তাবাহকের কথা বলল, তাই সাঘাটির বিশ্বাস করলেন এবং দিহ্যাকে বললেন, "তোমার সঙ্গী, ঈশ্বরের কসম, ঈশ্বরের প্রেরিত একজন নবী, আমরা তাকে তার বর্ণনা দ্বারা চিনি এবং আমরা তাকে আমাদের বইতে তার নাম দিয়ে পাই।" তারপর সাঘাটির তার জামাকাপড় পরিবর্তন করে, তার ক্রাচ নিয়ে, এবং গির্জায় গিয়ে তার ইসলাম গ্রহণের ঘোষণা দেয়। সেখানে যারা ছিল তারা তাকে ধাক্কা দেয় এবং তাকে প্রচণ্ড মারধর করে যতক্ষণ না সে মারা যায়। দিহিয়া হেরাক্লিয়াসের কাছে ফিরে এসে তাকে সাঘাটির হত্যার কথা জানায়। তিনি তাকে বললেন, "আমি তোমাকে বলেছিলাম যে আমরা তাদের নিজেদের জন্যই ভয় করি। ঈশ্বরের কসম, সাঘাটির, তাদের দৃষ্টিতে বড় এবং আমার চেয়ে তার কথাবার্তায় বেশি স্পষ্টবাদী।"

বিষয়শ্রেণী:ঐতিহাসিক ব্যক্তিত্ব
বিষয়শ্রেণী:৬২০-এ জন্ম
বিষয়শ্রেণী:ধর্মীয় ব্যক্তিত্ব
বিষয়শ্রেণী:খ্রিস্টান যারা ইসলাম গ্রহণ করেছে
বিষয়শ্রেণী:শহিদ
আলামুতের তৃতীয় হাসান

**তৃতীয় জালালুদ্দিন হাসান** (  ) (১১৮৭ &#x2013; ১২২১), নুরউদ্দিন মুহাম্মাদ দ্বিতীয়ের পুত্র। জালালুদ্দিন ২৫ তম নিজারি ইসমাইলি ইমাম ছিলেন। তিনি ১২১০ থেকে ১২২১ সাল পর্যন্ত রাজত্ব করেছিলেন।

## তার জীবন
তিনি ২৪তম ইমাম এবং একজন সুন্নি মায়ের ঘরে জন্মগ্রহণ করেন। জালাল আল-দীন হাসান দাবি করেছিলেন যে তিনি সুন্নি ইসলাম গ্রহণ করেছেন। যা আব্বাসীয় খলিফা আল-নাসির এবং অন্যান্য মুসলিম রাজপুত্ররা গ্রহণ করেছিলেন এবং তিনি *নও-মুসলমান* (  "মুসলিম ধর্মান্তরিত") নামে পরিচিত হয়েছিলেন। তিনি আলামুতের পূর্ববর্তী শাসকদের সাথে সম্পর্কিত বিশ্বাস এবং নীতি প্রত্যাখ্যান করেছিলেন এবং তার পূর্বপুরুষদের অভিশাপ দিয়েছিলেন এবং হাসান ইবনে সাবাহর বই পুড়িয়ে দিয়েছিলেন।  তিনি খুরাসান, কাজভিন  এবং ইরাক থেকে অনেক সুন্নি পণ্ডিত এবং আইনজ্ঞকে আলামুত দুর্গ পরিদর্শনের জন্য আমন্ত্রণ জানান। এমনকি তাদের গ্রন্থাগার পরিদর্শন করার এবং আপত্তিকর যে কোনও বই অপসারণ করার জন্য আমন্ত্রণ জানান।  তিনি এই পণ্ডিতদের তাঁর অনুসারীদের  শিক্ষা দেওয়ার নির্দেশ দিয়েছিলেন এবং অনুসারীদের তিনি সুন্নি শরিয়া পালন করার নির্দেশ দিয়েছিলেন। তবে, কেউ কেউ তার ধর্মান্তরকে তাকিয়া হিসেবে ব্যাখ্যা করেছেন।

জীবদ্দশায় তিনি আব্বাসীয় খলিফা আল-নাসিরের সাথে বন্ধুত্বপূর্ণ সম্পর্ক বজায় রেখেছিলেন। বাগদাদের খলিফার সাথে জোট বাঁধার অর্থ ছিল কেবল নিজারি ইসমাইলি রাষ্ট্রের জন্যই নয়, বরং বৃহত্তর মুসলিম বিশ্বের আত্মরক্ষার জন্য আরও বেশি সম্পদের যোগান। তিনি একজন বিদ্রোহীর বিরুদ্ধে এলদিগুজিদের শাসক উজবেককে সহায়তা করার জন্য ব্যক্তিগতভাবে তার সেনাবাহিনীর নেতৃত্ব দিয়েছিলেন।

১২১১ সালে তিনি সম্ভবত বিষপ্রয়োগে মারা যান। গিলানের রাজপুত্রদের কন্যাদের মধ্যে চারজন সুন্নি মহিলার সাথে তার বিবাহ হয়।  এর জন্য তিনি শাসকদের অনুমতি চান এবং খলিফার সম্মতি পান। তাঁর মৃত্যুর পর তাঁর স্ত্রীদের, তাঁর বোনসহ কিছু নিকটাত্মীয়কে তাঁর পুত্রের উজির বিষপ্রয়োগের অভিযোগে মৃত্যুদণ্ড দেন।

জালালুদ্দিন হাসান তৃতীয় সুন্নি মতবাদ মেনে চললেও, তাঁর মৃত্যুর পর সেই অবস্থান ধীরে ধীরে বদলে যেতে থাকে। তাঁর একমাত্র জীবিত পুত্র  মাত্র ৯ বছর বয়সে তাঁর স্থলাভিষিক্ত হন। তখন ইসমাইলি সম্প্রদায় আবার খোলাখুলিভাবে নিজেদের শিয়া ইসমাইলি মুসলমান হিসেবে মেনে নিতে শুরু করে।  তবে, উত্তরাধিকার সূত্রে তার পুত্র  খুব ছোট থাকায় হাসান তৃতীয়ের উজির রাজ্য নিয়ন্ত্রণ করতেন।

## আরও দেখুন

* আলামুত
* আলামুত দুর্গ
* লাম্বাসার দুর্গ
* নিজারি ইসমাঈলি রাজ্য
* ইসমাইলি ইমামদের তালিকা
* নূরুদ্দিন মুহাম্মদ দ্বিতীয়
* ফাতিমিডস
* ইসমাইলিজম
* নিজারি
* আগা খান

## আরও পড়া

* জন ম্যালকম, *[[দ্বীন|জালালুদ্দীন]] হাসান তৃতীয়* "পারস্যের ইতিহাস", ১ম খণ্ড। , পৃ.&nbsp;৪০৫, লন্ডন, ১৮১৫।
* জালালউদ্দিন হাসান (৬০৭-৬১৮/১২১০-১২২১)

## তথ্যসূত্র


## বহিঃসংযোগ

* জালালউদ্দিন হাসান (৬০৭-৬১৮/১২১০-১২২১)

বিষয়শ্রেণী:১৩শ শতাব্দীর ইসলাম ধর্মীয় নেতা
বিষয়শ্রেণী:১২২১-এ মৃত্যু
বিষয়শ্রেণী:১১৮৭-এ জন্ম
বিষয়শ্রেণী:নিজারি ইমাম
বিষয়শ্রেণী:ফার্সি ভাষার লেখা থাকা নিবন্ধ
লাহোর সিটি ক্রিকেট অ্যাসোসিয়েশন গ্রাউন্ড

**লাহোর সিটি ক্রিকেট অ্যাসোসিয়েশন মাঠ** (পূর্বে **পাঞ্জাব ক্রিকেট অ্যাসোসিয়েশন মাঠ** নামে পরিচিত) হল পাকিস্তানের পাঞ্জাব প্রদেশের রাজধানী ও শহর লাহোরের গাদ্দাফি স্টেডিয়ামের বিপরীতে অবস্থিত একটি ক্রিকেট মাঠ। এই মাঠটি ঘরোয়া প্রথম-শ্রেণীর ক্রিকেট, লিস্ট এ ক্রিকেট এবং টি২০ ক্রিকেট ম্যাচের জন্য ব্যবহৃত হয়। ১৯৮০ থেকে নভেম্বর ২০১২ পর্যন্ত, এই মাঠে ২৬৫টি প্রথম-শ্রেণীর ক্রিকেট ম্যাচ, ১০৫টি লিস্ট এ ক্রিকেট ম্যাচ এবং ১২টি টি২০ ক্রিকেট ম্যাচ অনুষ্ঠিত হয়েছিল।

লাহোর সিটি ক্রিকেট অ্যাসোসিয়েশন এই মাঠটিকে একটি আন্তর্জাতিক মানের স্থাপনা হিসেবে গড়ে তুলতে বদ্ধপরিকর যেখানে একই ছাদের নিচে অত্যাধুনিক ক্রিকেট সুবিধা পাওয়া যাবে। লাহোর শহরে রাতের ক্রিকেটের একটি নতুন সংস্কৃতি গড়ে তোলার জন্য এখানে ফ্লাডলাইট স্থাপন করা হবে। ২০১২ সালের ১ থেকে ৯ ডিসেম্বরের মধ্যে লাহোরে পাকিস্তান ক্রিকেট বোর্ড ২০১২–১৩ ফয়সাল ব্যাংক টি২০ কাপ আয়োজনের সিদ্ধান্ত নেয়। প্রতিযোগিতাটি এখন লাহোরের তিনটি ভিন্ন মাঠে অনুষ্ঠিত হবে যার মধ্যে রয়েছে গাদ্দাফি স্টেডিয়াম, বাগ-ই-জিন্নাহ এবং লাহোর সিটি ক্রিকেট অ্যাসোসিয়েশন গ্রাউন্ড। লাহোর সিটি ক্রিকেট অ্যাসোসিয়েশন মাঠ ১৪টি টি২০ ক্রিকেট ম্যাচ আয়োজন করে।

## আরও দেখুন
*পাকিস্তানের ক্রিকেট মাঠের তালিকা
* লাহোর সিটি ক্রিকেট অ্যাসোসিয়েশন গ্রাউন্ড

## তথ্যসূত্র

বিষয়শ্রেণী:পাকিস্তানের ক্রিকেট মাঠ
বিষয়শ্রেণী:পাকিস্তানের স্টেডিয়াম
বিষয়শ্রেণী:লাহোরে ক্রিকেট
বিষয়শ্রেণী:১৯৮০-এ পাকিস্তানে প্রতিষ্ঠিত